Kannada-LLM-Labs/Wikipedia-Kn huggingface dataset:
ಗಲ್ಲಾ ಅರುಣಾ ಕುಮಾರಿ

ಗಲ್ಲಾ ಅರುಣಾ ಕುಮಾರಿ (ಜನನ ೧ ಆಗಸ್ಟ್ ೧೯೪೪) ಒಬ್ಬ ಭಾರತೀಯ ರಾಜಕಾರಣಿ. ಅವರು ಸಂಸದ ಮತ್ತು ಸಾಮಾಜಿಕ ಕಾರ್ಯಕರ್ತರಾಗಿದ್ದ ಪಟೂರಿ ರಾಜಗೋಪಾಲ ನಾಯ್ಡು ಅವರ ಪುತ್ರಿ. ಅವರು ಪ್ರಸ್ತುತ ತೆಲುಗು ದೇಶಂ ಪಕ್ಷದ ಕಾರ್ಯಕಾರಿ ಸಮಿತಿಯ ಸದಸ್ಯರಾಗಿದ್ದಾರೆ. ಅವರು ಆಂಧ್ರಪ್ರದೇಶ  ಸರ್ಕಾರದಲ್ಲಿ ಗಣಿ ಮತ್ತು ಭೂವಿಜ್ಞಾನ  ಸಚಿವರಾಗಿದ್ದರು ಮತ್ತು ಚಂದ್ರಗಿರಿ ಕ್ಷೇತ್ರದ ಶಾಸಕರಾಗಿದ್ದರು .  ೮ ಮಾರ್ಚ್ ೨೦೧೪ ರಂದು ಅವರು ತೆಲುಗು ದೇಶಂ ಪಕ್ಷಕ್ಕೆ ಸೇರಿದರು. 

ಅರುಣಾ ಕುಮಾರಿ ಅವರು ಕೈಗಾರಿಕೋದ್ಯಮಿ ಮತ್ತು ಅಮರ ರಾಜ ಗ್ರೂಪ್ ಆಫ್ ಕಂಪನೀಸ್ ನ ಸಂಸ್ಥಾಪಕ ಗಲ್ಲಾ ರಾಮಚಂದ್ರ ನಾಯ್ಡು ಅವರನ್ನು ವಿವಾಹವಾಗಿದ್ದಾರೆ.   ಅವರು ಲೇಕ್ ವ್ಯೂ ಕಾಲೇಜಿನಲ್ಲಿ ಕಂಪ್ಯೂಟರ್ ಸೈನ್ಸ್‌ನಲ್ಲಿ ಪದವಿ ಪಡೆದಿದ್ದಾರೆ. ಅವರು ಕ್ರಿಸ್ಲರ್ ಕಾರ್ಪೊರೇಷನ್‌ಗಾಗಿ ಗಣಕ ತಂತ್ರಜ್ಙರಾಗಿ ಮತ್ತು ಮಾರಾಟ ವಿಭಾಗದಲ್ಲಿ ಮಾಹಿತಿ ನಿರ್ವಿವಹಣಾ ವಿಭಾಗದ ಮುಖ್ಯಸ್ಥರಾಗಿ ಕೆಲಸ ಮಾಡಿದರು. ಅವರ ರಾಜಕೀಯ ಜೀವನದಲ್ಲಿ ಮುಖ್ಯ  ಪಾತ್ರಗಳಲ್ಲಿ ಆಂಧ್ರ ಪ್ರದೇಶ ಮಹಿಳಾ ಕಾಂಗ್ರೆಸ್ ಅಧ್ಯಕ್ಷೆಯಾಗಿದ್ದು ಮತ್ತು ಪ್ರದೇಶ ಕಾಂಗ್ರೆಸ್ ಸಮಿತಿಯ ಪ್ರಧಾನ ಕಾರ್ಯದರ್ಶಿಯಾಗಿದ್ದು ಸೇರಿವೆ. ಅವರು ೧೯೮೯ರಿಂದ ೧೯೯೪, ೧೯೯೯ರಿಂದ ೨೦೧೪ ರವರೆಗೆ ಚಂದ್ರಗಿರಿ ಕ್ಷೇತ್ರದ ಶಾಸಕರಾಗಿದ್ದರು ಮತ್ತು ಆಂಧ್ರಪ್ರದೇಶದ ಮುಖ್ಯಮಂತ್ರಿ ದಿವಂಗತ ವೈ.ಎಸ್. ರಾಜಶೇಖರ ರೆಡ್ಡಿ ಅವರ ಮೊದಲ ಅವಧಿಯಲ್ಲಿ ಆರೋಗ್ಯ ಶಿಕ್ಷಣ ಮತ್ತು ವಿಮಾ ಸಚಿವೆ  ಆಗಿದ್ದರು, ಆ ಅವಧಿಯಲ್ಲಿ ಅವರು ಸಾರ್ವತ್ರಿಕ ಆರೋಗ್ಯ  ಕ್ಷೇತ್ರವನ್ನು ರಚಿಸುವ ಉದ್ದೇಶದಿಂದ  ಆರೋಗ್ಯಶ್ರೀ ಎಂಬ ಯೋಜನೆಯನ್ನು ಜಾರಿಗೆ ತಂದರು. ಅವರು ಕೆಲವು ಕಾಲ ಕಾಂಗ್ರೆಸ್ ಸರ್ಕಾರದ ಎರಡನೇ ಅವಧಿಯಲ್ಲಿ ರಸ್ತೆ ಮತ್ತು ಕಟ್ಟಡಗಳ ಸಚಿವರಾಗಿದ್ದರು. ಅರುಣಾ ಕುಮಾರಿ ತೆಲುಗಿನಲ್ಲಿ ಹಲವಾರು ಕಾದಂಬರಿಗಳನ್ನು ರಚಿಸಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ರತ್ನಮಾಲಾ ಸವಣೂರು

ರತ್ನಮಾಲಾ ಧಾರೇಶ್ವರ ಸವಣೂರು (ಕೆಲವೊಮ್ಮೆ ಸವಣೂರು ಎಂದು ಉಚ್ಚರಿಸಲಾಗುತ್ತದೆ; ಜನನ ೧೯೫೦) ಒಬ್ಬ ಭಾರತೀಯ ರಾಜಕಾರಣಿ. ಇವರು ಈ ಹಿಂದೆ ಜನತಾ ದಳಕ್ಕೆ ಸೇರಿದ್ದರು ಮತ್ತು ಈಗ ಜನತಾ ದಳ (ಜಾತ್ಯತೀತ)ಕ್ಕೆ ಸೇರಿದ್ದಾರೆ. ಅವರು ೧೧ ನೇ ಲೋಕಸಭೆಯ ಸದಸ್ಯರಾಗಿದ್ದರು ಮತ್ತು ಗುಜ್ರಾಲ್ ಐ.ಕೆ ಸಚಿವಾಲಯದಲ್ಲಿ ಯೋಜನೆ ಮತ್ತು ಅನುಷ್ಠಾನದ ರಾಜ್ಯ ಸಚಿವರಾಗಿ ಸೇವೆ ಸಲ್ಲಿಸಿದ್ದರು..

ಆರಂಭಿಕ ಜೀವನ 
ಸವಣೂರು ಅವರು ಕರ್ನಾಟಕದ ಬೆಳಗಾವಿ ಜಿಲ್ಲೆಯಲ್ಲಿ ೩ ಡಿಸೆಂಬರ್ ೧೯೫೦ ರಂದು ಜನಿಸಿದರು. ಇವರು ಶ್ರೀ ಗೋಪಾಲರಾವ್ ಮಾಸಾಜಿ ಪೋಲ್ ಅವರ ಪುತ್ರಿ. ಅವರು ಕೊಲ್ಲಾಪುರದ ಕಾನೂನು ಕಾಲೇಜಿನಲ್ಲಿ ಕಾನೂನು ಪದವಿ ಪಡೆದಿದ್ದಾರೆ.

ವೃತ್ತಿ 
ಸವಣೂರು  ಅವರು ಈ ಹಿಂದೆ ಜನತಾದಳದ ಸದಸ್ಯರಾಗಿದ್ದರು. ೧೯೯೬ ರ ಭಾರತೀಯ ಸಾರ್ವತ್ರಿಕ ಚುನಾವಣೆಯ ಸಮಯದಲ್ಲಿ, ಅವರು ಪರಿಶಿಷ್ಟ ಜಾತಿಗಳಿಗೆ ಮೀಸಲಾದ ಚಿಕ್ಕೋಡಿ ಸ್ಥಾನದಿಂದ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ (ಐ‌ಎನ್‌ಸಿ)ನ  ಬಿ. ಶಂಕರಾನಂದ ರ ವಿರುದ್ಧ ಸ್ಪರ್ಧಿಸಿ ,ಅವರನ್ನು ೧,೧೨,೭೫೯ ಮತಗಳ ಅಂತರದಿಂದ ಸೋಲಿಸಿದರು.  ಶಂಕರಾನಂದ ಅವರು ಈ ಮೊದಲು ಸತತ ಒಂಭತ್ತು ಬಾರಿ ಈ ಕ್ಷೇತ್ರದಿಂದ ಗೆದ್ದಿದ್ದರು.  ಪ್ರಧಾನ ಮಂತ್ರಿ ಐ.ಕೆ. ಗುಜ್ರಾಲ್ ಅವರ ಮಂತ್ರಿಮಂಡಲದಲ್ಲಿ ಸವಣೂರ್ ಅವರನ್ನು ಯೋಜನೆ ಮತ್ತು ಅನುಷ್ಠಾನದ ರಾಜ್ಯ ಸಚಿವೆಯನ್ನಾಗಿ ನೇಮಿಸಲಾಯಿತು.   ಆದರೆ, ೧೯೯೮ ರ ಸಾರ್ವತ್ರಿಕ ಚುನಾವಣೆಯಲ್ಲಿ ಜನತಾದಳ ಚಿಕ್ಕೋಡಿಯಿಂದ ಮತ್ತೊಬ್ಬ ಅಭ್ಯರ್ಥಿಯನ್ನು ಕಣಕ್ಕಿಳಿಸಿತು. 

ಮಾರ್ಚ್ ೨೦೦೪ ರಲ್ಲಿ ಜನತಾ ದಳಕ್ಕೆ (ಜಾತ್ಯತೀತ) ಸೇರುವ ಮೊದಲು ಸವಣೂರು ಅವರು  ಭಾರತೀಯ ರಾಷ್ಟೀಯ ಕಾಂಗ್ರೆಸ್‌ನ ಸದಸ್ಯರಾಗಿದ್ದರು. ೨೦೦೮ ರ ಕರ್ನಾಟಕ ವಿಧಾನಸಭೆ ಚುನಾವಣೆಗೆ ಮುಂಚಿತವಾಗಿ, ಅವರು ಭಾರತೀಯ ಜನತಾ ಪಕ್ಷಕ್ಕೆ ಸೇರಿದರು .

ವೈಯಕ್ತಿಕ ಜೀವನ 
ಅವರು ಧಾರೇಶ್ವರ ಸವಣೂರು ಅವರನ್ನು ೧೨ ಮೇ ೧೯೭೪ ರಂದು ವಿವಾಹವಾದರು ಮತ್ತು ಅವರಿಗೆ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ.

ಉಲ್ಲೇಖಗಳು 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ಬೈಜೋಯ ಚಕ್ರವರ್ತಿ

ವಿಜಯಾ ಚಕ್ರವರ್ತಿ (ಜನನ ೭ ಅಕ್ಟೋಬರ್ ೧೯೩೯), ಭಾರತೀಯ ಜನತಾ ಪಕ್ಷದ ಭಾರತೀಯ ರಾಜಕಾರಣಿ.  ಅವರು ೨೦೦೯ ರಿಂದ ೨೦೧೯ ರವರೆಗೆ ಮತ್ತು ೧೯೯೯ ರಿಂದ ೨೦೦೪ ರವರೆಗೆ ಗುವಾಹಟಿಯಿಂದ ಲೋಕಸಭೆಯ ಸದಸ್ಯರಾಗಿ ಸೇವೆ ಸಲ್ಲಿಸಿದರು. ಅವರು ೧೯೯೯ ರಿಂದ ೨೦೦೪ ರವರೆಗೆ ಕೇಂದ್ರ ಜಲಸಂಪನ್ಮೂಲ ರಾಜ್ಯ ಸಚಿವರಾಗಿದ್ದರು. ಅವರು ಅಸೋಮ್ ಗಣ ಪರಿಷತ್ತಿನ ಸದಸ್ಯರಾಗಿ ೧೯೮೬ ರಿಂದ ೧೯೯೨ ರವರೆಗೆ ರಾಜ್ಯಸಭಾ ಸದಸ್ಯರಾಗಿದ್ದರು. ಅವರು ಭಾರತೀಯ ಜನತಾ ಪಕ್ಷದ ಮೊದಲ ಸದಸ್ಯರಲ್ಲಿ ಒಬ್ಬರು. ಅವರು ೨೦೨೧ ರಲ್ಲಿ ಭಾರತದ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದರು.   

ವಿಜಯಾ ಅವರು ಜನತಾ ಪಕ್ಷದಲ್ಲಿ ತಮ್ಮ ರಾಜಕೀಯ ಜೀವನವನ್ನು ಪ್ರಾರಂಭಿಸಿದರು. ಅವರು ನಂತರ ಪ್ರಾದೇಶಿಕ ಅಸೋಮ್ ಗಣ ಪರಿಷತ್ತಿಗೆ ಸೇರಿದ್ದರು ಮತ್ತು ೧೯೮೬ ರಿಂದ ೧೯೯೨ ರವರೆಗೆ ರಾಜ್ಯಸಭೆಯಲ್ಲಿ ಸೇವೆ ಸಲ್ಲಿಸಿದರು. ರಾಜ್ಯಸಭೆಯಲ್ಲಿ ಅವರ ಅವಧಿಯ ನಂತರ, ಅವರು ಭಾರತೀಯ ಜನತಾ ಪಕ್ಷಕ್ಕೆ ಸೇರಿದ್ದರು.

ಅವರು ೧೩ ನೇ ಲೋಕಸಭೆಯಲ್ಲಿ ಗುವಾಹಟಿಯನ್ನು ಪ್ರತಿನಿಧಿಸಿದರು. ಅವರು ೧೯೯೯ ರಲ್ಲಿ ಮೊದಲ ಬಾರಿಗೆ ಬಿ.ಜೆ.ಪಿಯಲ್ಲಿ ಸ್ಥಾನವನ್ನು ಗೆದ್ದರು. ಅಟಲ್ ಬಿಹಾರಿ ವಾಜಪೇಯಿ ಅವರು ಪ್ರಧಾನಿಯಾಗಿದ್ದಾಗ, ಅವರು ಕೇಂದ್ರ ಜಲಸಂಪನ್ಮೂಲ ರಾಜ್ಯ ಸಚಿವರಾಗಿ ಸೇವೆ ಸಲ್ಲಿಸಿದರು. ೨೦೦೪ ರಲ್ಲಿ, ಬಿಜೆಪಿ ಗಾಯಕ ಭೂಪೇನ್ ಹಜಾರಿಕಾ ಅವರನ್ನು ಅವರ ಸ್ಥಾನದಲ್ಲಿ ನಿಲ್ಲಿಸಲು ನಿರ್ಧರಿಸಿತು. ಇದು ಬಿಜೆಪಿ ಪಕ್ಷದ ಕಾರ್ಯಕರ್ತರಿಂದ ವ್ಯಾಪಕ ಪ್ರತಿಭಟನೆಗೆ ಕಾರಣವಾಯಿತು. ಇವರು ಹಜಾರಿಕಾ ಚುನಾವಣೆಯಲ್ಲಿ ಸೋತರು. ಬಿಜೆಪಿ ತನ್ನ ತಪ್ಪನ್ನು ಅರ್ಥಮಾಡಿಕೊಂಡಿತು ಮತ್ತು ೨೦೦೯ ರ ಲೋಕಸಭಾ ಚುನಾವಣೆಯಲ್ಲಿ ಗೌಹಾಟಿ ಕ್ಷೇತ್ರದಿಂದ ವಿಜಯಾ ಅವರನ್ನು ಮರು ನಾಮನಿರ್ದೇಶನ ಮಾಡಿತು. ಇದರ ಪರಿಣಾಮವಾಗಿ, ಅವರು ೨೦೦೯ ಮತ್ತು ೨೦೧೪ ರಲ್ಲಿ ಬಿಜೆಪಿಯನ್ನು ಪ್ರತಿನಿಧಿಸುವ ಸ್ಥಾನವನ್ನು ಗೆದ್ದರು.

ವೈಯಕ್ತಿಕ ಜೀವನ 
ಚಕ್ರವರ್ತಿಯವರು ಬಿಕೆ ಠಾಕೂರ್ ಮತ್ತು ಮುಖ್ಯದಾ ಠಾಕೂರ್ ದಂಪತಿಗಳಿಗೆ ೭ ಅಕ್ಟೋಬರ್ ೧೯೩೯ ರಂದು ಅಸ್ಸಾಂನ ಜೋರ್ಹತ್ ಜಿಲ್ಲೆಯ ಬಾಲಿಗಾಂವ್ ಗ್ರಾಮದಲ್ಲಿ ಜನಿಸಿದರು.  ಇಂಗ್ಲಿಷ್ ಭಾಷೆಯಲ್ಲಿ ಸ್ನಾತಕೋತ್ತರ ಕಲೆಯೊಂದಿಗೆ ಸ್ನಾತಕೋತ್ತರ ಪದವೀಧರರಾದ ಅವರು ಗುವಾಹಟಿ ವಿಶ್ವವಿದ್ಯಾಲಯ ಮತ್ತು ಬನಾರಸ್ ಹಿಂದೂ ವಿಶ್ವವಿದ್ಯಾಲಯದಿಂದ ಶಿಕ್ಷಣ ಪಡೆದರು.  ಅವರು ಜೂನ್ ೧, ೧೯೬೫ ರಂದು ಜಿತೇನ್ ಚಕ್ರವರ್ತಿ ಅವರನ್ನು ವಿವಾಹವಾದರು. ಅವರಿಗೆ ಒಬ್ಬ ಮಗ ಮತ್ತು ಮಗಳು ಇದ್ದಾರೆ.  ಅವರ ಪುತ್ರಿ ಸುಮನ್ ಹರಿಪ್ರಿಯಾ ಅವರು ೨೦೧೬ ರಲ್ಲಿ ಅಸ್ಸಾಂ ವಿಧಾನಸಭಾ ಚುನಾವಣೆಗೆ ಹಜೋ ವಿಧಾನಸಭಾ ಕ್ಷೇತ್ರದಿಂದ ಆಯ್ಕೆಯಾಗಿದ್ದರು.  

ಅವರ ಮಗ ರಣಜಿತ್ ಚಕ್ರವರ್ತಿ ಅವರು ಮೇ ೨೦೧೭ ರಲ್ಲಿ ೪೯ ನೇ ವಯಸ್ಸಿನಲ್ಲಿ ನಿಧನರಾದರು.

ಪಡೆದ ಸ್ಥಾನಗಳು 

 ೧೯೯೭–೧೯೭೯ ಜಿಲ್ಲಾ ಕಾರ್ಯದರ್ಶಿ, ಜನತಾ ಪಾರ್ಟಿ, ಮಂಗಲ್ದೋಯಿ (ಅಸ್ಸಾಂ)
 ೧೯೮೬–೧೯೯೨ ಸಂಸತ್ ಸದಸ್ಯ, ಅಸೋಮ್ ಗಣ ಪರಿಷತ್ತಿನ ರಾಜ್ಯಸಭಾ
 ೧೯೯೯–೨೦೦೪ ಸಂಸದರು, ಲೋಕಸಭೆಯನ್ನು ಪ್ರತಿನಿಧಿಸುವ ಗೌಹಾಟಿ (ಅಸ್ಸಾಂ)
 ೧೯೯೯–೨೦೦೪ ಕೇಂದ್ರ ಜಲಸಂಪನ್ಮೂಲ ರಾಜ್ಯ ಸಚಿವರು
 ೨೦೦೭–ಇಂದಿನ ರಾಷ್ಟ್ರೀಯ ಉಪಾಧ್ಯಕ್ಷ, ಭಾರತೀಯ ಜನತಾ ಪಾರ್ಟಿ

ಉಲ್ಲೇಖಗಳು

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಅನುಪ್ರಿಯಾ ಪಟೇಲ್

ಅನುಪ್ರಿಯಾ ಪಟೇಲ್ (ಜನನ ೨೮ ಏಪ್ರಿಲ್ ೧೯೮೧)  ಒಬ್ಬ ಭಾರತೀಯ ರಾಜಕಾರಣಿ, ಶಿಕ್ಷಕಿ ಮತ್ತು ಉತ್ತರ ಪ್ರದೇಶ ರಾಜ್ಯದ ಸಾಮಾಜಿಕ ಕಾರ್ಯಕರ್ತೆ. ಅವರು ೨೦೧೬ ರಿಂದ ಅಪ್ನಾ ದಳ (ಸೋನೆಲಾಲ್) ಪಕ್ಷದ ಅಧ್ಯಕ್ಷರಾಗಿದ್ದಾರೆ ಮತ್ತು ೭ ಜುಲೈ ೨೦೨೧ ರಿಂದ ಭಾರತದ ವಾಣಿಜ್ಯ ಮತ್ತು ಕೈಗಾರಿಕಾ ರಾಜ್ಯ ಸಚಿವರಾಗಿದ್ದಾರೆ.  ಅವರು ೨೦೧೪ ರಿಂದ ಲೋಕಸಭೆಯಲ್ಲಿ ಮಿರ್ಜಾಪುರವನ್ನು ಪ್ರತಿನಿಧಿಸುತ್ತಿದ್ದಾರೆ. ಅವರು ೨೦೧೬ ರಿಂದ ೨೦೧೯ರವರೆಗೆ ಭಾರತ ಸರ್ಕಾರದ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯದ ರಾಜ್ಯ ಸಚಿವರಾಗಿದ್ದರು.  ಅವರು ಈ ಹಿಂದೆ ವಾರಣಾಸಿಯ ಉತ್ತರ ಪ್ರದೇಶದ ವಿಧಾನಸಭೆಯ ರೊಹನಿಯಾ ಕ್ಷೇತ್ರಕ್ಕೆ ವಿಧಾನಸಭೆಯ ಸದಸ್ಯರಾಗಿ ಚುನಾಯಿತರಾಗಿದ್ದರು. ಅಲ್ಲಿ ಅವರು ೨೦೧೨ ರಿಂದ  ೨೦೧೪ ರವರೆಗೆ ಪೀಸ್ ಪಾರ್ಟಿ ಆಫ್ ಇಂಡಿಯಾ ಮತ್ತು ಬುಂದೇಲ್‌ಖಂಡ್ ಕಾಂಗ್ರೆಸ್‌ನೊಂದಿಗೆ ಮೈತ್ರಿ ಮಾಡಿಕೊಂಡು ಪ್ರಚಾರದಲ್ಲಿ ಹೋರಾಡಿದ್ದರು.

ಜೀವನ 
ಅನುಪ್ರಿಯಾ ಪಟೇಲ್ ಉತ್ತರ ಪ್ರದೇಶ ಮೂಲದ ಅಪ್ನಾ ದಳ (ಸೋನೆಲಾಲ್) ರಾಜಕೀಯ ಪಕ್ಷವನ್ನು ಸ್ಥಾಪಿಸಿದ ಸೋನೆ ಲಾಲ್ ಪಟೇಲ್ ಅವರ ಪುತ್ರಿ. ಅವರು ಲೇಡಿ ಶ್ರೀ ರಾಮ್ ಕಾಲೇಜ್ ಫಾರ್ ವುಮೆನ್ ಮತ್ತು ಛತ್ರಪತಿ ಶಾಹು ಜಿ ಮಹಾರಾಜ್ ವಿಶ್ವವಿದ್ಯಾನಿಲಯದಲ್ಲಿ (ಹಿಂದೆ ಕಾನ್ಪುರ್ ವಿಶ್ವವಿದ್ಯಾಲಯ) ಶಿಕ್ಷಣ ಪಡೆದರು.   ಅವರು ಮನೋವಿಜ್ಞಾನದಲ್ಲಿ ಸ್ನಾತಕೋತ್ತರ ಪದವಿಗಳನ್ನು ಹೊಂದಿದ್ದಾರೆ ಮತ್ತು ವ್ಯವಹಾರ ಆಡಳಿತದಲ್ಲಿ ಎಮ್ ಬಿ ಎ) ಸ್ನಾತಕೋತ್ತರ ಪದವಿಗಳನ್ನು ಹೊಂದಿದ್ದಾರೆ.

ವೃತ್ತಿ 
ಇವರು ಅಕ್ಟೋಬರ್  ೨೦೦೯ ರಲ್ಲಿ ತನ್ನ ತಂದೆಯ ಮರಣದ ನಂತರ ಪಟೇಲ್ ಅಪ್ನಾ ದಳದ ಅಧ್ಯಕ್ಷರಾಗಿದ್ದಾರೆ.  ೨೦೧೨ರಲ್ಲಿ, ಅವರು ವಾರಣಾಸಿಯ ರೊಹನಿಯಾ ಕ್ಷೇತ್ರಕ್ಕೆ ಉತ್ತರ ಪ್ರದೇಶ ವಿಧಾನಸಭೆ ಚುನಾವಣೆಯ ಸದಸ್ಯರಾಗಿ ಆಯ್ಕೆಯಾದರು. 

೨೦೧೪ ರ ಸಾರ್ವತ್ರಿಕ ಚುನಾವಣೆಯಲ್ಲಿ, ಪಟೇಲ್ ಅವರ ಪಕ್ಷವು ನರೇಂದ್ರ ಮೋದಿ ನೇತೃತ್ವದ ಭಾರತೀಯ ಜನತಾ ಪಕ್ಷದೊಂದಿಗೆ ಮೈತ್ರಿ ಮಾಡಿಕೊಂಡು ಪ್ರಚಾರ ನಡೆಸಿತು. ಅವರು ಮಿರ್ಜಾಪುರ ಕ್ಷೇತ್ರದಿಂದ ಸಂಸದರಾಗಿ ಆಯ್ಕೆಯಾದರು. ಚುನಾವಣೆಯ ನಂತರ, ಎರಡು ಪಕ್ಷಗಳು ವಿಲೀನಗೊಳ್ಳುತ್ತವೆ ಎಂಬ ವದಂತಿಗಳು ಇದ್ದವು ಆದರೆ ಪಟೇಲ್ ಅವರು ಸಾಧ್ಯತೆಗಳನ್ನು ತಿರಸ್ಕರಿಸಿದರು.

ಕುಟುಂಬ

ಕೃಷ್ಣ ಪಟೇಲ್ 
ಕೃಷ್ಣ ಪಟೇಲ್ ಕೇಂದ್ರ ಸಚಿವ ಮತ್ತು ಅಪ್ನಾ ದಳ (ಎಸ್) ಅಧ್ಯಕ್ಷೆ ಅನುಪ್ರಿಯಾ ಪಟೇಲ್ ಅವರ ತಾಯಿ. ಅಪ್ನಾ ದಳದ ಸಂಸ್ಥಾಪಕ ಡಾ. ಸೋನೆ ಲಾಲ್ ಪಟೇಲ್ ನಿಧನರಾದ ನಂತರ ಕೃಷ್ಣ ಪಟೇಲ್ ಅಪ್ನಾ ದಳದ (ಕಾಮೆರವಾಡಿ) ಪಕ್ಷದ ಅಧ್ಯಕ್ಷರಾದರು.   ೨೦೨೨ರ ಚುನಾವಣೆಗೆ ಸಮಾಜವಾದಿ ಪಕ್ಷದ ಮೈತ್ರಿ ಅಭ್ಯರ್ಥಿಯಾಗಿ ಕೃಷ್ಣ ಪಟೇಲ್ ಉತ್ತರ ಪ್ರದೇಶದ ಪ್ರತಾಪಗಢ್ ಸದರ್ ವಿಧಾನಸಭಾ ಕ್ಷೇತ್ರದಿಂದ ಸ್ಪರ್ಧಿಸಿ ವಿಫಲರಾದರು.  ಡಾ ಪಲ್ಲವಿ ಪಟೇಲ್ ಅನುಪ್ರಿಯಾ ಪಟೇಲ್ ಅವರ ಸಹೋದರಿ ಇತ್ತೀಚೆಗೆ ಪಲ್ಲವಿ ಪಟೇಲ್ ಅವರು ಸೀರತ್ತು ವಿಧಾನ ಸಭೆಯಲ್ಲಿ ಉಪ ಸಿಎಂ ಕೇಶವ ಪ್ರಸಾದ್ ಮೌರ್ಯ ಅವರನ್ನು ಸೋಲಿಸಿದ ನಂತರ ಸುದ್ದಿಯಾಗಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 ಲೋಕಸಭೆಯ ಜೀವನಚರಿತ್ರೆ

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ನಿರಂಜನ ಜ್ಯೋತಿ

ನಿರಂಜನ್ ಜ್ಯೋತಿ (ಜನನ ೧ ಮಾರ್ಚ್ ೧೯೬೭), ಸಾಮಾನ್ಯವಾಗಿ ಸಾಧ್ವಿ ನಿರಂಜನ್ ಜ್ಯೋತಿ ಎಂದು ಇವರನ್ನು ಕರೆಯಲಾಗುತ್ತದೆ. ಅವರು ಭಾರತೀಯ ಜನತಾ ಪಕ್ಷಕ್ಕೆ (ಬಿಜೆಪಿ) ಸೇರಿದ ಭಾರತೀಯ ಮಹಿಳಾ ರಾಜಕಾರಣಿ. ಅವರು ನವೆಂಬರ್ ೨೦೧೪ ರಲ್ಲಿ ಆಹಾರ ಸಂಸ್ಕರಣಾ ಕೈಗಾರಿಕೆಗಳ ರಾಜ್ಯ ಸಚಿವರಾಗಿ ನೇಮಕಗೊಂಡರು.  ೩೦ ಮೇ ೨೦೧೯ ರಂದು, ಅವರು ನರೇಂದ್ರ ಮೋದಿ ೨೦೧೯ ಕ್ಯಾಬಿನೆಟ್‌ನಲ್ಲಿ ಗ್ರಾಮೀಣಾಭಿವೃದ್ಧಿ ಸಚಿವಾಲಯದಲ್ಲಿ ರಾಜ್ಯ ಸಚಿವರಾಗಿ ನೇಮಕಗೊಂಡರು.

ಅವರು ೨೦೧೪ ರ ಸಾರ್ವತ್ರಿಕ ಚುನಾವಣೆಯಲ್ಲಿ ಗೆದ್ದ ನಂತರ ಲೋಕಸಭೆಯಲ್ಲಿ ಉತ್ತರ ಪ್ರದೇಶದ ಫತೇಪುರ್ ಕ್ಷೇತ್ರವನ್ನು ಪ್ರತಿನಿಧಿಸಿದರು.  ಅವರು ೨೦೧೨ರ ಚುನಾವಣೆಯಲ್ಲಿ ಗೆದ್ದ ನಂತರ ಉತ್ತರ ಪ್ರದೇಶ ವಿಧಾನಸಭೆಯಲ್ಲಿ ಹಮೀರ್ಪುರ್ ಕ್ಷೇತ್ರವನ್ನು ಪ್ರತಿನಿಧಿಸಿದರು.

ಜೀವನ ಮತ್ತು ವೃತ್ತಿ 
ನಿರಂಜನ್ ಜ್ಯೋತಿ ಅವರು ಮಾರ್ಚ್ ೧, ೧೯೬೭ ರಂದು ಉತ್ತರ ಪ್ರದೇಶದ ಹಮೀರ್‌ಪುರ ಜಿಲ್ಲೆಯ ಪಟೇವ್ರಾ ಗ್ರಾಮದಲ್ಲಿ ಜನಿಸಿದರು. ಅವರ ತಂದೆ ಅಚ್ಯುತಾನಂದ ಮತ್ತು ತಾಯಿ ಶಿವ ಕಾಳಿ ದೇವಿ.   ಅವರು ನಿಶಾದ್ -ಜಾತಿ ಕುಟುಂಬದಲ್ಲಿ ಜನಿಸಿದರು. 

೧೪ ಜೂನ್ ೨೦೧೪ ರಂದು, ಲಕ್ನೋದ ಆವಾಸ್ ವಿಕಾಸ್ ಕಾಲೋನಿಯಲ್ಲಿ ನಡೆದ ಸಮಾರಂಭದಲ್ಲಿ ಜ್ಯೋತಿ ವಾಪಸಾಗುತ್ತಿದ್ದಾಗ ಭಾನು ಪಟೇಲ್ ಮತ್ತು ಅವರ ಮೂವರು ಸಹಚರರು ಜ್ಯೋತಿ ಮೇಲೆ ಗುಂಡು ಹಾರಿಸಿದರು. ಅವರು ಪ್ರಾಣಾಪಾಯದಿಂದ ಪಾರಾದರು. ಆದರೆ ಆಕೆಯ ಅಂಗರಕ್ಷಕ ಗಾಯಗೊಂಡಿದ್ದರು.. 

ಮೇ ೨೦೧೯ರಲ್ಲಿ, ಜ್ಯೋತಿ ಅವರು ಗ್ರಾಮೀಣಾಭಿವೃದ್ಧಿ ರಾಜ್ಯ ಸಚಿವರಾದರು.

ವೈಯಕ್ತಿಕ ಅಭಿಪ್ರಾಯಗಳು ಮತ್ತು ವಿವಾದಗಳು 
೧ ಡಿಸೆಂಬರ್ ೨೦೧೪ ರಂದು,  ಅವರು ಸಾರ್ವಜನಿಕ ರ‍್ಯಾಲಿಯಲ್ಲಿ, "ದೆಹಲಿಯಲ್ಲಿ ಸರ್ಕಾರವನ್ನು ರಾಮ (ರಾಮಜಾದೆ) ಅಥವಾ ಕಿಡಿಗೇಡಿಗಳು (ಹರಾಮಜಾದೆ) ನಡೆಸುತ್ತಾರೆಯೇ ಎಂದು ನೀವು ನಿರ್ಧರಿಸಬೇಕು" ಎಂದು ಪ್ರತಿಪಕ್ಷದ ನಾಯಕನನ್ನು ಉಲ್ಲೇಖಿಸಿ ಹೇಳಿದರು.   ಈ ಹೇಳಿಕೆ ಸಂಸತ್ತಿನಲ್ಲಿ ಕೋಲಾಹಲಕ್ಕೆ ಕಾರಣವಾಗಿತ್ತು.  ನಂತರ ಅವರು ತಮ್ಮ ಹೇಳಿಕೆಗಳಿಗೆ ವಿಷಾದ ವ್ಯಕ್ತಪಡಿಸಿ ಕ್ಷಮೆಯಾಚಿಸಲು ಮುಂದಾದರು.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 ಭಾರತದ ಸಂಸತ್ತಿನ ವೆಬ್‌ಸೈಟ್‌ನಲ್ಲಿ ಅಧಿಕೃತ ಜೀವನಚರಿತ್ರೆಯ ರೇಖಾಚಿತ್ರ

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ಲೂಯಿಸ್ ಮರಾಂಡಿ

ಲೂಯಿಸ್ ಮರಾಂಡಿ ಒಬ್ಬ ಮಹಿಳಾ ಭಾರತೀಯ ರಾಜಕಾರಣಿ ಮತ್ತು ಭಾರತೀಯ ಜನತಾ ಪಕ್ಷಕ್ಕೆ ಸೇರಿದವರು. ಅವರು ಅಲ್ಪಸಂಖ್ಯಾತರ ಕಲ್ಯಾಣ, ಸಮಾಜ ಕಲ್ಯಾಣ, ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸೇರಿದಂತೆ ಕಲ್ಯಾಣಕ್ಕೆ ಸಂಬಂಧಿಸಿದ ಖಾತೆಯೊಂದಿಗೆ ಜಾರ್ಖಂಡ್ ಸರ್ಕಾರದಲ್ಲಿ ಕ್ಯಾಬಿನೆಟ್ ಸಚಿವೆರಾಗಿದ್ದರು.

ರಾಜಕೀಯ ಜೀವನ 
ಲೂಯಿಸ್ ಮರಾಂಡಿ ಇವರು ಜಾರ್ಖಂಡ್ ಭಾರತೀಯ ಜನತಾ ಪಕ್ಷದ ಸಂಘಟನೆಯ ಏಕೈಕ ಜನಪ್ರಿಯ ಮಹಿಳಾ ನಾಯಕಿ. ಅವರು ಜಾರ್ಖಂಡ್‌ನ ಭಾರತೀಯ ಜನತಾ ಪಕ್ಷಕ್ಕಾಗಿ ವಿವಿಧ ಪ್ರಮುಖ ಪಾತ್ರಗಳನ್ನು ವಹಿಸಿದ್ದರು. ಈ ಹಿಂದೆ ಜಾರ್ಖಂಡ್‌ನ ಭಾರತೀಯ ಜನತಾ ಪಕ್ಷದ ಮಹಿಳಾ ವಿಭಾಗದ ಅಧ್ಯಕ್ಷೆಯಾಗಿ, ಜಾರ್ಖಂಡ್ ಮಹಿಳಾ ಆಯೋಗದ ಸದಸ್ಯರೂ ಆಗಿದ್ದರು.

ಸಂತಾಲಿ ವಿಷಯದಲ್ಲಿ ಜಾರ್ಖಂಡ್‌ನ ವಿವಿಧ ಕಾಲೇಜುಗಳಲ್ಲಿ ಉಪನ್ಯಾಸ ನೀಡಿದ್ದಾರೆ. ಇವರು ೨೦೦೯ರ ಜಾರ್ಖಂಡ್ ವಿಧಾನಸಭಾ ಚುನಾವಣೆಯಲ್ಲಿ ದುಮ್ಕಾ ವಿಧಾನಸಭೆಯಿಂದ ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿಯಾಗಿದ್ದರು. ಇವರನ್ನು ಜಾರ್ಖಂಡ್ ಮುಖ್ಯಮಂತ್ರಿ ಮತ್ತು ಜಾರ್ಖಂಡ್ ಮುಕ್ತಿ ಮೋರ್ಚಾ ಮುಖ್ಯಸ್ಥ ಶಿಬು ಸೊರೆನ್ ಅವರ ಪುತ್ರ ಹೇಮಂತ್ ಸೊರೆನ್ ಅವರು ಸುಮಾರು ೩೦೦೦ ಮತಗಳಿಂದ ಸೋಲಿಸಿದರು.

೨೦೧೨ ರಲ್ಲಿ ರಾಜನಾಥ್ ಸಿಂಗ್ ಅವರ ತಂಡದಲ್ಲಿ ಬಿಜೆಪಿಯ ರಾಷ್ಟ್ರೀಯ ಕಾರ್ಯದರ್ಶಿಯಾಗಿ ಇವರು ನಿರ್ವಹಿಸಿದ ದೊಡ್ಡ ಪಾತ್ರಗಳಲ್ಲಿ ಒಂದಾಗಿದೆ. ಜೂನ್ ೨೦೧೪ ರ ಸಂಸತ್ತಿನ ಚುನಾವಣೆಯಲ್ಲಿ, ಬಿಜೆಪಿಯ ಆಂತರಿಕ ರಾಜಕೀಯದಿಂದಾಗಿ ಆ ಚುನಾವಣೆಯಲ್ಲಿ ದುಮ್ಕಾ ಸ್ಥಾನದಿಂದ ಟಿಕೆಟ್ ನಿರ್ವಹಿಸಲು ಸಾಧ್ಯವಾಗದಿದ್ದರೂ, ಜಾರ್ಖಂಡ್‌ನಿಂದ ೧೪ ರಲ್ಲಿ ೧೨ ಸ್ಥಾನಗಳನ್ನು ಗೆಲ್ಲಲು ಅವರು ಪ್ರಮುಖ ಪಾತ್ರ ವಹಿಸಿದರು.

೨೦೧೪ ರ ಜಾರ್ಖಂಡ್ ವಿಧಾನಸಭೆ ಚುನಾವಣೆಯಲ್ಲಿ ಅವರು ಜಾರ್ಖಂಡ್ ಮುಖ್ಯಮಂತ್ರಿ ಮತ್ತು ಜಾರ್ಖಂಡ್ ಮುಕ್ತಿ ಮೋರ್ಚಾ ಮುಖ್ಯಸ್ಥ ಶಿಬು ಸೊರೆನ್ ಅವರ ಪುತ್ರ ಹೇಮಂತ್ ಸೊರೆನ್ ಅವರನ್ನು ೫೨೬೨ ಮತಗಳಿಂದ ಸೋಲಿಸಿದರು ಮತ್ತು ಜಾರ್ಖಂಡ್ ರಾಜಕೀಯದ ಪ್ರಬಲ ನಾಯಕರಲ್ಲಿ ಒಬ್ಬರಾದರು. ಈಗ ಅವರು ಬಿಜೆಪಿ ನೇತೃತ್ವದ ಜಾರ್ಖಂಡ್ ಸರ್ಕಾರದ ಕ್ಯಾಬಿನೆಟ್ ಸಚಿವರಾಗಿದ್ದರು. ಅವರು ಜಾರ್ಖಂಡ್ ಸರ್ಕಾರದಲ್ಲಿ ಸಂತಾಲ್ ಪರ್ಗಾನ್ಸ್ ಅನ್ನು ಪ್ರತಿನಿಧಿಸುತ್ತಾರೆ.

ಉಲ್ಲೇಖಗಳು 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ಭಾರತಿ ಪವಾರ್

ಭಾರತಿ ಪ್ರವೀಣ್ ಪವಾರ್ ಅವರು ಭಾರತೀಯ ಮಹಿಳಾ ರಾಜಕಾರಣಿಯಾಗಿದ್ದು, ಪ್ರಸ್ತುತ ೭ ಜುಲೈ ೨೦೨೧ ರಿಂದ ಭಾರತದ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ರಾಜ್ಯ ಸಚಿವರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ೨೦೧೯ ರ ಭಾರತೀಯ ಸಾರ್ವತ್ರಿಕ ಚುನಾವಣೆಯಲ್ಲಿ ಭಾರತೀಯ ಜನತಾ ಪಕ್ಷದ ಸದಸ್ಯರಾಗಿ ೨೦೧೯ ರ ಭಾರತೀಯ ಸಾರ್ವತ್ರಿಕ ಚುನಾವಣೆಯಲ್ಲಿ, ಮಹಾರಾಷ್ಟ್ರದ ಲೋಕಸಭಾ ಕ್ಷೇತ್ರದಿಂದ ಡಿಂಡೋರಿಯಿಂದ ಭಾರತದ ಸಂಸತ್ತಿನ ಕೆಳಮನೆಗೆ ೧೭ನೇ ಲೋಕಸಭೆಗೆ ಆಯ್ಕೆಯಾದರು.

ಅವರು ಡಿಸೆಂಬರ್ ೨೦೧೯ ರಲ್ಲಿ ಲೋಕಮಾತ್ ಮೀಡಿಯಾ ಗ್ರೂಪ್‌ನಿಂದ ಅತ್ಯುತ್ತಮ ಮಹಿಳಾ ಸಂಸದೆಯಾಗಿ ಪ್ರಶಸ್ತಿ ಪಡೆದಿದ್ದಾರೆ.

ಆರಂಭಿಕ ಜೀವನ 
ಭಾರತಿ ಪವಾರ್ ಅವರು ಮಹಾರಾಷ್ಟ್ರದ ನಾಸಿಕ್‌ನ ಆದಿವಾಸಿ ಪ್ರದೇಶದ ನರುಲ್-ಕಲ್ವಾನ್‌ನಲ್ಲಿ ೧೩ ಸೆಪ್ಟೆಂಬರ್ ೧೯೭೮ ರಂದು ಜನಿಸಿದರು.   ಅವರು ಪ್ರವೀಣ್ ಪವಾರ್ ಅವರನ್ನು ಮದುವೆಯಾಗಿದ್ದಾರೆ.

ಅವರು ಮಾಜಿ ಸಚಿವ ಅರ್ಜುನ್ ತುಳಶಿರಾಮ್ ಪವಾರ್ ಅವರ ಸೊಸೆ.

ಶಿಕ್ಷಣ 
ಪವಾರ್ ಅವರು ೨೦೦೨ ರಲ್ಲಿ ಎಂ.ಬಿ.ಬಿ.ಎಸ್. ಪದವಿಯನ್ನು ನಾಸಿಕ್ ನ ಎನ್.ಡಿ.ಎಂ.ವಿ.ಪಿ  ವೈದ್ಯಕೀಯ ಕಾಲೇಜಿನಿಂದ ಪಡೆದಿದ್ದಾರೆ.

ರಾಜಕೀಯ ವೃತ್ತಿಜೀವನ 
ಭಾರತಿ ಅವರು ತಮ್ಮ ವೃತ್ತಿಜೀವನವನ್ನು ಜಿಲ್ಲಾ ಪರಿಷತ್ತಿನ ಸದಸ್ಯರಾಗಿ ಪ್ರಾರಂಭಿಸಿದರು. ಅವರು ೨೦೧೪ ರಲ್ಲಿ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ಅಭ್ಯರ್ಥಿಯಾಗಿ ಲೋಕಸಭೆ ಚುನಾವಣೆಯಲ್ಲಿ ಸ್ಪರ್ಧಿಸಿದರು ಮತ್ತು ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿಯಿಂದ ಪರಾಭವಗೊಂಡರು.  ಅವರು ೨೦೧೯ರಲ್ಲಿ ಮತ್ತೊಮ್ಮೆ ಉಮೇದುವಾರಿಕೆಯನ್ನು ಕೋರಿದರು ಆದರೆ ಅವರ ವಿನಂತಿಯನ್ನು ರಾಷ್ಠ್ರೀಯ ಕಾಂಗ್ರೆಸ್ ಪಕ್ಷವು ತಿರಸ್ಕರಿಸಿತು. ಅವರು ೨೦೧೯ ರಲ್ಲಿ ಬಿಜೆಪಿ ಸೇರಿದರು. ಅವರು ಭಾರತೀಯ ಜನತಾ ಪಕ್ಷಕ್ಕೆ ಸೇರಿದ ನಂತರ ಚುನಾವಣೆಯಲ್ಲಿ ಗೆದ್ದರು. 

ಅವರ ಮಾವ ಅದೇ ಪ್ರದೇಶದಿಂದ ೮ ಬಾರಿ ಶಾಸಕರಾಗಿದ್ದರು ಮತ್ತು ಮಹಾರಾಷ್ಟ್ರ ಸರ್ಕಾರದ ಮೊದಲ ದೇಶಮುಖ ಸಚಿವಾಲಯದಲ್ಲಿ ಬುಡಕಟ್ಟು ಕಲ್ಯಾಣ ರಾಜ್ಯ ಸಚಿವರಾಗಿ ಸೇವೆ ಸಲ್ಲಿಸಿದ್ದರು.

ನಿರ್ವಹಿಸಿದ ಸ್ಥಾನ-ಮಾನಗಳು 

 ಸದಸ್ಯರು, ಜಿಲ್ಲಾ ಪರಿಷತ್ತು (೨೦೧೨ - ೨೦೧೯)
 ಸಂಸದರು, ೧೭ ನೇ ಲೋಕಸಭೆ (೨೦೧೯ - ಹಾಲಿ)
 ಸದಸ್ಯ, ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸ್ಥಾಯಿ ಸಮಿತಿ (೨೦೧೯ - ಪದಾಧಿಕಾರಿ)
 ಸದಸ್ಯರು, ಅರ್ಜಿಗಳ ಸಮಿತಿ (೨೦೧೯- ಪ್ರಭಾರಿ)
 ಸದಸ್ಯ, ಸಲಹಾ ಸಮಿತಿ, ಕೌಶಲ್ಯ ಅಭಿವೃದ್ಧಿ ಮತ್ತು ವಾಣಿಜ್ಯೋದ್ಯಮ ಸಚಿವಾಲಯ (೨೦೧೯ - ಪ್ರಭಾರಿ)
 ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯದ ರಾಜ್ಯ ಸಚಿವರು (ಜುಲೈ ೨೦೨೧ - ಅಧಿಕಾರದಲ್ಲಿರುವವರು)

ಅವರು ೫೯ ವರ್ಷಗಳ ನಂತರ ನಾಸಿಕ್ ಪ್ರದೇಶದಿಂದ ಕೇಂದ್ರ ಸಚಿವರಾದರು . ಅವರು ನಾಸಿಕ್‌ನ ಮೊದಲ ಮಹಿಳಾ ಕೇಂದ್ರ ಸಚಿವೆಯೂ ಹೌದು.

ಪ್ರಶಸ್ತಿಗಳು 

 ಅತ್ಯುತ್ತಮ ಮಹಿಳಾ ಸಂಸದೀಯ ಪಟು (೨೦೧೯) - ಲೋಕಮಾತ್ ಮೀಡಿಯಾ ಗ್ರೂಪ್‌ನಿಂದ

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 ಭಾರತದ ಸಂಸತ್ತಿನ ವೆಬ್‌ಸೈಟ್‌ನಲ್ಲಿ ಅಧಿಕೃತ ಜೀವನಚರಿತ್ರೆಯ ರೇಖಾಚಿತ್ರ

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ಸಾವಿತ್ರಿ ಮಿತ್ರಾ

chiefminister3Sabitri Mitra
chiefministerSabitri Mitra

ಸಾಬಿತ್ರಿ ಮಿತ್ರಾ ಅವರು ಅಖಿಲ ಭಾರತ ತೃಣಮೂಲ ಕಾಂಗ್ರೆಸ್‌ಗೆ ಸೇರಿದ  ರಾಜಕಾರಣಿ . ಅವರು ಪಶ್ಚಿಮ ಬಂಗಾಳ ಸರ್ಕಾರದಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಮತ್ತು ಸಮಾಜ ಕಲ್ಯಾಣ ಸಚಿವರಾಗಿದ್ದಾರೆ.  ಅವರು 2011 ರಿಂದ 2016 ರವರೆಗೆ ಮತ್ತು ಮತ್ತೆ 2021 ರಿಂದ ಮಾಣಿಕ್ಕ್ ಚೌಕ್ ಕ್ಷೇತ್ರದ ಶಾಸಕರಾಗಿ ಸೇವೆ ಸಲ್ಲಿಸಿದ್ದಾರೆ.

ರಾಜಕೀಯ ಜೀವನ 
1991ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನಿಂದ ಮಾಲ್ದಾ ಜಿಲ್ಲೆಯ ಆರೈದಂಗಾ ವಿಧಾನಸಭೆ ಕ್ಷೇತ್ರದಿಂದ ಅವರು ಸ್ಪರ್ಧಿಸಿ ಸೋಲನ್ನನುಭವಿಸಿದ್ದರು. ಬಳಿಕ ತೃಣಮೂಲ ಕಾಂಗ್ರೆಸ್‌ಗೆ ಪಕ್ಷಾಂತರಗೊಂಡರು.  2011 ರ ಚುನಾವಣೆಯಲ್ಲಿ, ಅವರು ಮಾಣಿಕ್‌ಚಾಕ್ ಕ್ಷೇತ್ರದಲ್ಲಿ 64,641 ಮತಗಳೊಂದಿಗೆ ಗೆದ್ದರು, ಅವರ ತಕ್ಷಣದ ಪ್ರತಿಸ್ಪರ್ಧಿ ಸಿಪಿಐ(ಎಂ) ನ ರತ್ನಾ ಭಟ್ಟಾಚಾರ್ಯ ಅವರನ್ನು 6,217 ಮತಗಳಿಂದ ಸೋಲಿಸಿದರು.

ಮಂತ್ರಿ ಸ್ಥಾನಗಳು 
ಮುಖ್ಯಮಂತ್ರಿ ಮಮತಾ ಬ್ಯಾನರ್ಜಿ ಅವರ ಸಂಪುಟದಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಮತ್ತು ಸಮಾಜ ಕಲ್ಯಾಣ ಸಚಿವರಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ಅವರು ಕ್ಯಾಬಿನೆಟ್ ಮಂತ್ರಿ ಶ್ರೇಣಿಯನ್ನು ಹೊಂದಿರುವ 34 ಮಂತ್ರಿಗಳಲ್ಲಿ ಒಬ್ಬರು. ಅವರು ಮೊದಲು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದೊಂದಿಗೆ ಸಂಬಂಧ ಹೊಂದಿದ್ದರು ಆದರೆ 2011 ರಲ್ಲಿ ತೃಣಮೂಲ ಕಾಂಗ್ರೆಸ್‌ಗೆ ಪಕ್ಷಾಂತರಗೊಂಡರು. ಅವರು INC ಯೊಂದಿಗಿನ ಸಂಬಂಧದ ಸಮಯದಲ್ಲಿ ಪಶ್ಚಿಮ ಬಂಗಾಳದ ಪೀಪಲ್ಸ್ ಕಾಂಗ್ರೆಸ್ ಸಮಿತಿಯ (WBPCC) ಉಪಾಧ್ಯಕ್ಷರಾಗಿಯೂ ಸೇವೆ ಸಲ್ಲಿಸಿದರು. WBPCC ಅಧ್ಯಕ್ಷೆ ಮತ್ತು ಈಗ ಪಶ್ಚಿಮ ಬಂಗಾಳ ಸರ್ಕಾರದಲ್ಲಿ ನೀರಾವರಿ ಮತ್ತು ಒಳನಾಡು ಜಲಮಾರ್ಗಗಳು ಮತ್ತು ಸಣ್ಣ ಮತ್ತು ಅತಿ ಸಣ್ಣ ಉದ್ಯಮಗಳು ಮತ್ತು ಜವಳಿ ಸಚಿವ ಮಾನಸ್ ಭುನಿಯಾ ಅವರೊಂದಿಗಿನ ಅವರ ಸಂಬಂಧವು ವ್ಯಾಪಕವಾಗಿ ಪ್ರಚಾರಗೊಂಡಿದೆ. 

ಪಶ್ಚಿಮ ಬಂಗಾಳ ಸರ್ಕಾರದಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಮತ್ತು ಸಮಾಜ ಕಲ್ಯಾಣ ಸಚಿವೆಯಾಗಿ ಅವರು ತೆಗೆದುಕೊಂಡ ಮೊದಲ ನಿರ್ಧಾರವೆಂದರೆ ತಮ್ಮ ಇಲಾಖೆಯಲ್ಲಿ ನಿವೃತ್ತಿಗೊಂಡಿದ್ದರೂ ಕಾರ್ಯ ನಿರ್ವಹಿಸುತ್ತಿದ್ದ ಅಧಿಕಾರಿಗಳನ್ನು  ವಜಾಗೊಳಿಸುವುದು.  ವಿವಿಧ ಜಿಲ್ಲೆಗಳಲ್ಲಿ ಸಮಗ್ರ ಶಿಶು ಅಭಿವೃದ್ಧಿ ಸೇವೆಗಳ ಅಡಿಯಲ್ಲಿ ನೂತನ ನೇಮಕಾತಿಗಳನ್ನು ರದ್ದುಗೊಳಿಸಿದ ಅವರು ನೇಮಕಾತಿಯಲ್ಲಿ ಅಕ್ರಮವೆಸಗಲಾಗಿದೆ ಎಂದು ಆರೋಪಿಸಿದರು  ಪಶ್ಚಿಮ ಬಂಗಾಳದ ಸಚಿವ ಸಂಪುಟದಲ್ಲಿ ಮುಖ್ಯಮಂತ್ರಿ ಮಮತಾ ಬ್ಯಾನರ್ಜಿ ಹೊರತುಪಡಿಸಿ ಮಿತ್ರಾ ಏಕೈಕ ಮಹಿಳೆಯಾಗಿದ್ದಾರೆ. 

ಸಾವಿತ್ರಿ ಮಿತ್ರಾ ಅವರು ಖಾತೆಯನ್ನು 2014ರಲ್ಲಿ ಹಿಂತೆಗೆದುಕೊಳ್ಳಲಾಯಿತು. ಅವರನ್ನು ಮಮತಾ ಅವರು  ಖಾತೆ ಇಲ್ಲದೆ ಸಚಿವರಾಗಿ ಉಳಿಸಿಕೊಂಡರು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 ಪತ್ರಕರ್ತ
 MyNeta
 ಟೈಮ್ಸ್ ಆಫ್ ಇಂಡಿಯಾ
 ಸರ್ಕಾರಿಟೆಲ್ 
 ದಿ ಹಿಂದೂ
 ಕೋಲ್ಕತ್ತಾ ಆನ್ಲೈನ್ 
 ಬಾಂಗ್ಲಾರ್ ಮುಖ್

ಜೀವಂತ ವ್ಯಕ್ತಿಗಳು
೧೯೬೦ ಜನನ
ಸಂಗೀತಾ ಕುಮಾರಿ ಸಿಂಗ್ ಡಿಯೊ

ಸಂಗೀತಾ ಕುಮಾರಿ ಸಿಂಗ್ ಡಿಯೊ  (ಜನನ ೩ ಡಿಸೆಂಬರ್ ೧೯೬೧) ಇವರು ಭಾರತೀಯ ಮಹಿಳಾ ರಾಜಕಾರಣಿ ಮತ್ತು ಒಡಿಶಾದಲ್ಲಿರುವ ಹಿಂದಿನ ರಾಜಪ್ರಭುತ್ವದ ರಾಜ್ಯವಾದ ಬೋಲಂಗಿರ್‌ನ  ಮಹಾರಾಜರ ಪತ್ನಿ. ಅವರು ಒಡಿಶಾದ ಬೋಲಂಗಿರ್‌ನಿಂದ ಲೋಕಸಭೆಯಲ್ಲಿ ಪ್ರಸ್ತುತ ಸಂಸದರಾಗಿದ್ದಾರೆ ಮತ್ತು ಬಿಜೆಪಿ ಸದಸ್ಯರಾಗಿದ್ದಾರೆ. ಅವರು ಪಕ್ಷದ ರಾಷ್ಟ್ರೀಯ ಕಾರ್ಯಕಾರಿಣಿ ಸದಸ್ಯರಾಗಿದ್ದಾರೆ.

ಹಿನ್ನೆಲೆ ಮತ್ತು ಕುಟುಂಬ 
ಸಂಗೀತಾ ಅವರು ರಾಜಸ್ಥಾನದ ಚಿಕ್ಕ ರಜಪೂತ ಕುಲೀನರಲ್ಲಿ ಜನಿಸಿದರು. ಅವರ  ಕುಟುಂಬವು ಐದು ಹಳ್ಳಿಗಳ ಎಸ್ಟೇಟ್ ಅನ್ನು ಹೊಂದಿತ್ತು. ಅದರಲ್ಲಿ ದೊಡ್ಡದು ಕೆರೋಟ್ (ಅಥವಾ ಕಿರೋಟ್). ಅವರ ತಂದೆ, ಅಮರ್ ಸಿಂಗ್, ಅವರು  ಗಣ್ಯ ಐಪಿಎಸ್ ನಲ್ಲಿ ಅಧಿಕಾರಿಯಾಗಿ ಸೇವೆ ಸಲ್ಲಿಸಿದರು. ಅವರು ನವದೆಹಲಿಯ ಎಐಐಎಮ್ ನಲ್ಲಿ ಪಿಆರ್ ಉಸ್ತುವಾರಿಯಾಗಿ ನಿವೃತ್ತರಾದರು. ಸಂಗೀತಾ ಮಧ್ಯಮ ವರ್ಗದ ಪರಿಸರದಲ್ಲಿ ಬೆಳೆದರು ಮತ್ತು ದೆಹಲಿ ವಿಶ್ವವಿದ್ಯಾಲಯದಿಂದ ರಾಜಕೀಯ ವಿಜ್ಞಾನದಲ್ಲಿ ಬಿಎ ಪದವಿ ಪಡೆದರು. 

ಅಕ್ಟೋಬರ್೧೯೮೫ ರಲ್ಲಿ,  ಸಂಗೀತಾ ಅವರು ಒಡಿಶಾದಲ್ಲಿರುವ ಹಿಂದಿನ ರಾಜಪ್ರಭುತ್ವದ ರಾಜ್ಯವಾದ ಪಟ್ನಾಗಢ್-ಬೋಲಾಂಗಿರ್ನ ಮಹಾರಾಜರ ಮಗ ಮತ್ತು ಉತ್ತರಾಧಿಕಾರಿ ಕನಕವರ್ಧನ್ ಸಿಂಗ್ ದೇವ್ ಅವರನ್ನು ವಿವಾಹವಾದರು. ದಂಪತಿಗಳು ದೆಹಲಿಯಲ್ಲಿ ನೆಲೆಸಿದರು ಮತ್ತು ನಿವೃತ್ತಿ ಎಂಬ ಮಗಳ ಒಂದೇ ಮಗುವಿನ ಪೋಷಕರಾದರು. ಜನವರಿ ೨೦೧೪ ರಲ್ಲಿ, ನಿವೃತ್ತಿಯನ್ನು ಶ್ರೀಜಿ ಅರವಿಂದ್ ಸಿಂಗ್ ಮೇವಾರ್ ಅವರ ಏಕೈಕ ಪುತ್ರ ಮತ್ತು ಉತ್ತರಾಧಿಕಾರಿ ಲಕ್ಷ್ಯರಾಜ್ ಸಿಂಗ್ ಅವರೊಂದಿೊಂಗೆ ವಿವಾಹವಾದರು.

ವೃತ್ತಿ 
ಕನಕವರ್ಧನ್ ಅವರ ತಂದೆ ಮತ್ತು ಅಜ್ಜ ಇಬ್ಬರೂ ಸಕ್ರಿಯ ಮತ್ತು ಯಶಸ್ವಿ ರಾಜಕಾರಣಿಗಳು. ೧೯೩೩-೪೭ರ ಅವಧಿಯಲ್ಲಿ ಅವರ ರಾಜ್ಯದಲ್ಲಿ ಸಂಪೂರ್ಣ ಆಡಳಿತವನ್ನು ಅನುಭವಿಸಿದ ಅವರ ಅಜ್ಜ, ಮಹಾರಾಜ ರಾಜೇಂದ್ರ ನಾರಾಯಣ ಸಿಂಗ್ ದೇವ್, ಸ್ವಾತಂತ್ರ್ಯದ ನಂತರ ಪ್ರಜಾಪ್ರಭುತ್ವಕ್ಕೆ ಚೆನ್ನಾಗಿ ಹೊಂದಿಕೊಂಡಿದ್ದರು ಮತ್ತು ರಾಜಕೀಯದಲ್ಲಿ ಒರಿಸ್ಸಾದ ಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸುವ ಮಟ್ಟಿಗೆ ಶ್ರೇಷ್ಠರಾಗಿದ್ದರು. ಸ್ವತಂತ್ರ ಪಕ್ಷದ ಸದಸ್ಯರಾಗಿ೧೯೬೭-೭೧ ರ ಅವಧಿ. ಕನಕವರ್ಧನ್ ಅವರ ತಂದೆ ಕೂಡ ಎರಡು ಬಾರಿ ಸಂಸತ್ ಸದಸ್ಯರಾಗಿದ್ದರು. ಅನಿವಾರ್ಯವಾಗಿ, ಕನಕವರ್ಧನ್ ರಾಜಕೀಯಕ್ಕೆ ಆಕರ್ಷಿತರಾದರು ಮತ್ತು ಒಡಿಶಾ ರಾಜ್ಯ ವಿಧಾನಸಭೆಯಲ್ಲಿ ಪಟ್ನಾಗಢ್ ಸದಸ್ಯರಾಗಿ ನಾಲ್ಕು ಅವಧಿಗೆ ಸೇವೆ ಸಲ್ಲಿಸಿದರು. ತಮ್ಮ ಹಿಂದಿನ ಸಾಮ್ರಾಜ್ಯವನ್ನು ಒಳಗೊಂಡಿರುವ ರಾಷ್ಟ್ರೀಯ ಸಂಸದೀಯ ಸ್ಥಾನವೂ ತಮ್ಮ ನಿಯಂತ್ರಣದಲ್ಲಿರಬೇಕು ಎಂದು ಖಚಿತಪಡಿಸಿಕೊಳ್ಳುವ ಅಗತ್ಯವನ್ನು ಕುಟುಂಬವು ಭಾವಿಸಿದೆ. ಕನಕವರ್ಧನ್ ಅವರು ಸಂಗೀತಾ ಅವರನ್ನು ತಮ್ಮ ಪಕ್ಷವಾದ ಭಾರತೀಯ ಜನತಾ ಪಕ್ಷದ ಸದಸ್ಯರನ್ನಾಗಿ ಮಾಡಿದರು ಮತ್ತು ಅವರು ಸಂಸತ್ ಚುನಾವಣೆಗೆ ಸ್ಪರ್ಧಿಸಲು ವ್ಯವಸ್ಥೆ ಮಾಡಿದರು. ಸಂಗೀತಾ ಅವರು ೧೯೯೮, ೧೯೯೯ ಮತ್ತು೨೦೦೪ ರಲ್ಲಿ ಬೋಲಂಗೀರ್ ಲೋಕಸಭಾ ಸ್ಥಾನವನ್ನು ಗೆದ್ದರು ಮತ್ತು ಹೀಗಾಗಿ  ಮತ್ತು ೧೪ ನೇ ಲೋಕಸಭೆಗಳ ಸದಸ್ಯರಾಗಿದ್ದರು. ಅವರು ೨೦೦೯ ರಲ್ಲಿ ಚುನಾವಣೆಯಲ್ಲಿ ಸೋತರು ಮತ್ತು ೨೦೧೪ ರಲ್ಲಿ ಬಿಜು ಜನತಾ ದಳದ ಪ್ರಮುಖ ಸದಸ್ಯರಾದ ಅವರ ಪತಿಯ ಮೊದಲ ಸೋದರಸಂಬಂಧಿ ಕಾಲಿಕೇಶ್ ಸಿಂಗ್ ದೇವ್ ಅವರ ಸ್ವಂತ ಕುಟುಂಬದ ಸದಸ್ಯರಿಂದ ಸೋತರು. ಸಂಗೀತಾ ೨೦೦೯ ರ ಚುನಾವಣೆಯಲ್ಲಿ ಮೂರನೇ ಸ್ಥಾನ ಮತ್ತು ೨೦೧೪ ರಲ್ಲಿ ಎರಡನೇ ಸ್ಥಾನ ಪಡೆದರು.

ಬಾಹ್ಯ ಕೊಂಡಿಗಳು 

 ಹದಿನಾಲ್ಕನೆಯ ಲೋಕಸಭೆಯ ಸದಸ್ಯರು - ಭಾರತದ ಸಂಸತ್ತಿನ ವೆಬ್‌ಸೈಟ್
 ನಿವೃತ್ತಿ ಕುಮಾರಿ ಸಿಂಗ್ ದೇವೋ ಅಧಿಕೃತ ಫೇಸ್ಬುಕ್

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ಸತ್ಯವತಿ ರಾಥೋಡ್

ಸತ್ಯವತಿ ರಾಥೋಡ್ (ಜನನ ೩೧ ಅಕ್ಟೋಬರ್ ೧೯೬೯) ಒಬ್ಬ ಭಾರತೀಯ ರಾಜಕಾರಣಿಯಾಗಿದ್ದು, ೨೦೧೯ ರಿಂದ ತೆಲಂಗಾಣದ ಬುಡಕಟ್ಟು ಕಲ್ಯಾಣ, ಮಹಿಳಾ ಮತ್ತು ಮಕ್ಕಳ ಕಲ್ಯಾಣ ಸಚಿವೆಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಇವರು ತೆಲಂಗಾಣದಲ್ಲಿ ಸಚಿವೆಯಾಗಿ ಸೇವೆ ಸಲ್ಲಿಸಿದ ಮೊದಲ ಬುಡಕಟ್ಟು ಮಹಿಳೆ ಎನಿಸಿದ್ದಾರೆ. ಅವರು ತೆಲಂಗಾಣ ರಾಷ್ಟ್ರ ಸಮಿತಿ ಪಕ್ಷದಿಂದ ವಿಧಾನ ಪರಿಷತ್ತಿನ ಸದಸ್ಯರಾಗಿದ್ದಾರೆ . ರಾಥೋಡ್ ಅವರು ಈ ಹಿಂದೆ ತೆಲುಗು ದೇಶಂ ಪಕ್ಷದಿಂದ ೨೦೦೯ ರಲ್ಲಿ ಆಂಧ್ರ ಪ್ರದೇಶ ವಿಧಾನಸಭೆಯಲ್ಲಿ ಡೋರ್ನಕಲ್ ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು.

ಆರಂಭಿಕ ಮತ್ತು ವೈಯಕ್ತಿಕ ಜೀವನ 
ಸತ್ಯವತಿ ರಾಥೋಡ್ ಅವರು ೧ ಅಕ್ಟೋಬರ್ ೧೯೬೯ ರಂದು ತೆಲಂಗಾಣದ ಮಹಬೂಬಾಬಾದ್ ಜಿಲ್ಲೆಯ ಕುರವಿ ಮಂಡಲದ ಪೆದ್ದ ತಾಂಡಾ ಕುಗ್ರಾಮದಲ್ಲಿ (ಆ ಸಮಯದಲ್ಲಿ ಆಂಧ್ರಪ್ರದೇಶದ ಭಾಗವಾಗಿತ್ತು) ಜನಿಸಿದರು. ಐದು ಒಡಹುಟ್ಟಿದವರಲ್ಲಿ ಇವರು ಕಿರಿಯರಾಗಿದ್ದಾರೆ, ಇವರ ಪೋಷಕರು ಲಿಂಗ್ಯಾ ನಾಯ್ಕ್ ಮತ್ತು ದಾಸ್ಮಿ ಬಾಯಿ.  

೮ನೇ ತರಗತಿಯ ನಂತರ ಸತ್ಯವತಿ ರಾಥೋಡ್ ಶಾಲೆಯನ್ನು ತೊರೆದು ಗೋವಿಂದ್ ರಾಥೋಡ್ ಅವರನ್ನು ವಿವಾಹವಾದರು.  ಇವರಿಗೆ ಇಬ್ಬರು ಗಂಡು ಮಕ್ಕಳಿದ್ದಾರೆ.   ಜುಲೈ ೨೦೦೯ ರಲ್ಲಿ ರಸ್ತೆ ಅಪಘಾತದಲ್ಲಿ ಗೋವಿಂದ ರಾಥೋಡ್ ನಿಧನರಾದರು  

ನಂತರ ಸತ್ಯವತಿಯವರು ಮುಕ್ತ ವಿಶ್ವವಿದ್ಯಾಲಯವೊಂದರಿಂದ ಪದವಿ ಪಡೆದರು.

ವೃತ್ತಿ ಜೀವನ 
ಸತ್ಯವತಿಯವರು ತನ್ನ ರಾಜಕೀಯ ಜೀವನವನ್ನು ೧೯೮೯ ರಲ್ಲಿ ಪ್ರಾರಂಭಿಸಿದರು. ಅವರು ತೆಲುಗು ದೇಶಂ ಪಕ್ಷಕ್ಕೆ ಸೇರಿದರು ಮತ್ತು ಅದೇ ವರ್ಷ ಡೋರ್ನಕಲ್ ಕ್ಷೇತ್ರದಿಂದ ಸ್ಪರ್ಧಿಸಿ  ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಅಭ್ಯರ್ಥಿ ರೆಡ್ಯಾ ನಾಯ್ಕ ಅವರ ವಿರುದ್ಧ ಸೋತರು. ೧೯೯೫ ರಲ್ಲಿ ಗುಂಡ್ರಾತಿಮಡುಗು ಪಂಚಾಯಿತಿಯ ಅಧ್ಯಕ್ಷರಾಗಿ ಆಯ್ಕೆಯಾದರು. ನಂತರ ೨೦೦೬ ರಲ್ಲಿ, ಅವರು ನರಸಿಂಹುಲಪೇಟೆಯ ಜಿಲ್ಲಾ ಪರಿಷತ್ತು ಚುನಾವಣೆಯಲ್ಲಿ ವಿಜೇತರಾದರು. 

೨೦೦೯ ರ ಆಂಧ್ರ ಪ್ರದೇಶದ ವಿಧಾನಸಭಾ ಚುನಾವಣೆಯಲ್ಲಿ ರಾಥೋಡರು ಡೋರ್ನಕಲ್ ಕ್ಷೇತ್ರದಿಂದ ಶಾಸಕರಾಗಿ ಆಯ್ಕೆಯಾದರು.  ಮಾರ್ಚ್ ೨೦೧೪ ರಲ್ಲಿ, ಅವರು ತೆಲುಗು ದೇಶಂ ಪಕ್ಷವನ್ನು ತೊರೆದರು ತೆಲಂಗಾಣ ರಾಷ್ಟ್ರ ಸಮಿತಿಗೆ ಪಕ್ಷಕ್ಕೆ ಸೇರಿದರು.  ಅವರು ಆಂಧ್ರ ಮತ್ತು ತೆಲಂಗಾಣ ವಿಧಾನ ಸಭೆ ಚುನಾವಣೆಗಳು ೨೦೧೪ ರಲ್ಲಿ ಅದೇ ಸ್ಥಾನದಿಂದ ಮತ್ತೆ ಸ್ಪರ್ಧಿಸಿದರು, ಮತ್ತೆ ಕಾಂಗ್ರೆಸ್‌ನ ರೆಡ್ಯಾ ನಾಯ್ಕರ ವಿರುದ್ಧ ಸೋತರು.  ೨೦೧೮ ರ ವಿಧಾನಸಭಾ ಚುನಾವಣೆಯಲ್ಲಿ ಅವರು ಸ್ಪರ್ಧಿಸಲಿಲ್ಲ. 

ಮಾರ್ಚ್ ೨೦೧೯ ರಲ್ಲಿ, ಅವರು ತೆಲಂಗಾಣ ವಿಧಾನ ಪರಿಷತ್ ಸದಸ್ಯರಾಗಿ ಆಯ್ಕೆಯಾದರು.  ಸೆಪ್ಟೆಂಬರ್ ೨೦೧೯ ರಲ್ಲಿ, ರಾಥೋಡ್ ಅವರು ಕೆ. ಚಂದ್ರಶೇಖರ ರಾವ್ ಅವರ ಎರಡನೇ ಕ್ಯಾಬಿನೆಟ್ನಲ್ಲಿ ಪರಿಶಿಷ್ಟ ಪಂಗಡಗಳ ಕಲ್ಯಾಣ, ಮಹಿಳಾ ಮತ್ತು ಮಕ್ಕಳ ಕಲ್ಯಾಣ ಸಚಿವರಾಗಿ ಪ್ರಮಾಣ ವಚನ ಸ್ವೀಕರಿಸಿದರು.  ಅವರು ತೆಲಂಗಾಣದಲ್ಲಿ ಸಚಿವರಾಗಿ ಸೇವೆ ಸಲ್ಲಿಸಿದ ಪರಿಶಿಷ್ಟ ಪಂಗಡದ ಮೊದಲ ಮಹಿಳೆಯಾಗಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 Satyavathi Rathod ಟ್ವಿಟರ್ ನಲ್ಲಿ

 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ಜಮುನಾ ದೇವಿ

ಜಮುನಾ ದೇವಿ (೨೯ ನವೆಂಬರ್ ೧೯೨೯ - ೨೪ ಸೆಪ್ಟೆಂಬರ್ ೨೦೧೦) ಮಧ್ಯಪ್ರದೇಶದ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ನಾಯಕಿ. ಅವರು ಮಧ್ಯಪ್ರದೇಶ ವಿಧಾನಸಭೆಯ ಸದಸ್ಯರಾಗಿದ್ದರು . ಅವರು ವಿರೋಧ ಪಕ್ಷದ ನಾಯಕಿಯಾಗಿದ್ದರು ಮತ್ತು ರಾಜ್ಯದ ಉಪಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸಿದರು.  ಅವರು ಝಬುವಾದಿಂದ (೧೯೬೨-೬೭) ಲೋಕಸಭಾ ಸದಸ್ಯರಾಗಿ ಆಯ್ಕೆಯಾದರು. ಅವರು ೧೯೭೮ ರಿಂದ ೧೯೮೧ ರವರೆಗೆ ರಾಜ್ಯಸಭೆಯ ಸದಸ್ಯರಾಗಿದ್ದರು.

ವೃತ್ತಿ ಜೀವನ
ಅವರು ೧೯೫೨ ರಿಂದ ೧೯೫೭ ರವರೆಗೆ ಮಧ್ಯಭಾರತ ರಾಜ್ಯದ ಮೊದಲ ವಿಧಾನಸಭೆಯ ಸದಸ್ಯರಾಗಿದ್ದರು. ನಂತರ ೧೯೬೨ ರಿಂದ ೧೯೬೭ ರವರೆಗೆ ಜಬುವಾ ಸಂಸತ್ತಿನ ಸದಸ್ಯರಾಗಿದ್ದರು. ೧೯೭೮ ರಿಂದ ೧೯೮೧ ರವರೆಗೆ ರಾಜ್ಯಸಭಾ ಸದಸ್ಯರಾಗಿದ್ದರು.

ಅವರು ಅರ್ಜುನ್ ಸಿಂಗ್, ಮೋತಿಲಾಲ್ ವೋರಾ ಮತ್ತು ಶ್ಯಾಮ ಚರಣ್ ಶುಕ್ಲಾ ಸರ್ಕಾರಗಳಲ್ಲಿ ಕಿರಿಯ ಸಚಿವರಾಗಿದ್ದರು ಆದರೆ ದಿಗ್ವಿಜಯ ಸಿಂಗ್ ಅವರ ಅಡಿಯಲ್ಲಿ ಕ್ಯಾಬಿನೆಟ್ಗೆ ಸೇರ್ಪಡೆಗೊಂಡರು ಮತ್ತು ನಂತರ ೧೯೯೮ ರಲ್ಲಿ ಮಧ್ಯಪ್ರದೇಶದ ಉಪಮುಖ್ಯಮಂತ್ರಿಯಾಗಿ ಬಡ್ತಿ ಪಡೆದರು. ಹೀಗಾಗಿ ಮೊದಲ ಮಹಿಳಾ ಉಪಮುಖ್ಯಮಂತ್ರಿಯಾದರು.

೨೦೦೩ ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಅಧಿಕಾರವನ್ನು ಕಳೆದುಕೊಂಡಾಗ, ಅವರು ವಿರೋಧ ಪಕ್ಷದ ನಾಯಕಿ ಎಂದು ಹೆಸರಿಸಲ್ಪಟ್ಟರು ಮತ್ತು ೨೦೧೦ ರವರೆಗೆ ಹುದ್ದೆಯಲ್ಲಿದ್ದರು.

ಸಾವು 
ದೇವಿ ಅವರು ಕ್ಯಾನ್ಸರ್ ವಿರುದ್ಧ ಸುದೀರ್ಘ ಹೋರಾಟವನ್ನು ಅನುಭವಿಸಿದ ನಂತರ ಸೆಪ್ಟೆಂಬರ್ ೨೪, ೨೦೧೦ ರಂದು ಇಂದೋರ್‌ನಲ್ಲಿ ನಿಧನರಾದರು.

ಉಲ್ಲೇಖಗಳು 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ರೇಣು ದೇವಿ

ರೇಣು ದೇವಿ (ಜನನ ೧ ನವೆಂಬರ್ ೧೯೫೮) ಒಬ್ಬ ಮಹಿಳಾ ಭಾರತೀಯ ರಾಜಕಾರಣಿಯಾಗಿದ್ದು, ಅವರು ೧೬ ನವೆಂಬರ್ ೨೦೨೦ ರಿಂದ ೯ ಆಗಸ್ಟ್ ೨೦೨೨ ರವರೆಗೆ ಬಿಹಾರದ ೭ ನೇ ಉಪಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸಿದ್ದಾರೆ.

ಅವರು ೨೦೨೦ ರಲ್ಲಿ ಬಿಹಾರದಿಂದ ಭಾರತದ ಐದನೇ ಮಹಿಳಾ ಉಪಮುಖ್ಯಮಂತ್ರಿಯಾದರು. ಅವರು ಭಾರತೀಯ ಜನತಾ ಪಕ್ಷದ ಮಾಜಿ ರಾಷ್ಟ್ರೀಯ ಉಪಾಧ್ಯಕ್ಷೆ, ಅವರು ಪ್ರಸ್ತುತ ಬಿಹಾರ ವಿಧಾನಸಭೆಯ ಸದಸ್ಯರಾಗಿದ್ದಾರೆ. ಮತ್ತು ರಾಷ್ಟ್ರೀಯ ಪ್ರಜಾಸತ್ತಾತ್ಮಕ ಒಕ್ಕೂಟದ ಪಕ್ಷದ ಉಪ ಶಾಸಕಾಂಗ ನಾಯಕಿಯಾಗಿದ್ದಾರೆ.

ವೈಯಕ್ತಿಕ ಜೀವನ 
ರೇಣು ತಮ್ಮ ಹೆತ್ತವರ ಮೂವರು ಗಂಡು ಮತ್ತು ಐದು ಹೆಣ್ಣು ಮಕ್ಕಳಲ್ಲಿ ಹಿರಿಯರು. ಅತ್ಯಂತ ಹಿಂದುಳಿದ ವರ್ಗ (ಇ‌ಬಿ‌ಸಿ) ಸಮುದಾಯವಾದ ನೋನಿಯಾ ಜಾತಿಯಿಂದ ಬಂದವರು.  ಅವರು ೧೯೭೭ ರಲ್ಲಿ ಬಾಬಾಸಾಹೇಬ್ ಭೀಮರಾವ್ ಅಂಬೇಡ್ಕರ್ ಬಿಹಾರ ವಿಶ್ವವಿದ್ಯಾಲಯದಿಂದ ಮಾಧ್ಯಮಿಕ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು.[ ಉಲ್ಲೇಖದ ಅಗತ್ಯವಿದೆ ]

ಅವರು ೧೯೭೩ ರಲ್ಲಿ ದುರ್ಗಾ ಪ್ರಸಾದ್ ಎಂಬ ಕೋಲ್ಕತ್ತಾ ಮೂಲದ ವಿಮಾ ಇನ್ಸ್‌ಪೆಕ್ಟರ್‌ರನ್ನು ವಿವಾಹವಾದರು.  ಆದಾಗ್ಯೂ, ಮದುವೆಯಾದ ಏಳು ವರ್ಷಗಳೊಳಗೆ ಅವರ ಗಂಡನ ಹಠಾತ್ ಮರಣವು ತಮ್ಮ ತಾಯಿಯ ತವರು ಬೆಟ್ಟಯ್ಯಗೆ ಹಿಂದಿರುಗುವಂತೆ ಮಾಡಿತು ಮತ್ತು ಅದನ್ನು ತಮ್ಮ ಕರ್ಮಭೂಮಿಯಾಗಿ ಅವರು ಭಾವಿಸಿದರು.  ಅವರು ತಮ್ಮ ಇಬ್ಬರು ಮಕ್ಕಳನ್ನು ಒಬ್ಬರೇ ಸಲಹುತ್ತಿದ್ದಾರೆ.

ರಾಜಕೀಯ ವೃತ್ತಿಜೀವನ 
ರೇಣು ದೇವಿ ಅವರ ತಾಯಿ ಸಂಘ ಪರಿವಾರದೊಂದಿಗೆ ಸಂಬಂಧ ಹೊಂದಿದ್ದರು, ಅದು ಅವರ ಮೇಲೆ ಬಲವಾಗಿ ಪ್ರಭಾವ ಬೀರಿದೆ ಎಂದು ಹೇಳಲಾಗುತ್ತದೆ.  ರೇಣು ದೇವಿ ಅವರು ವಿಶ್ವ ಹಿಂದೂ ಪರಿಷತ್ತಿನ ಮಹಿಳಾ ವಿಭಾಗವಾದ ದುರ್ಗಾ ವಾಹಿನಿಯ ಭಾಗವಾಗಿದ್ದರು. 

೧೯೮೧ ರಲ್ಲಿ ಸಾಮಾಜಿಕ ಚಟುವಟಿಕೆಯ ಮೂಲಕ ತಮ್ಮ ರಾಜಕೀಯ ವೃತ್ತಿಜೀವನವನ್ನು ಪ್ರಾರಂಭಿಸಿದ ಅವರು ನಂತರ ೧೯೮೮ ರಲ್ಲಿ ಬಿಜೆಪಿ ಮಹಿಳಾ ಮೋರ್ಚಾ ಅಥವಾ ಬಿಜೆಪಿ ಮಹಿಳಾ ವಿಭಾಗಕ್ಕೆ ಸೇರಿದರು. ಮುಂದಿನ ವರ್ಷ ಆವರಿಗೆ ಚಂಪಾರಣ್ ಪ್ರಾಂತ್ಯದಲ್ಲಿ ವಿಭಾಗದ ಮುಖ್ಯಸ್ಥರ ಜವಾಬ್ದಾರಿಯನ್ನು ನೀಡಲಾಯಿತು. ಅವರು ೧೯೯೩ ಮತ್ತು ೧೯೯೬ ರಲ್ಲಿ ಎರಡು ಅವಧಿಗೆ ವಿಭಾಗದ ರಾಜ್ಯ ಮುಖ್ಯಸ್ಥರಾಗಿ ಆಯ್ಕೆಯಾಗಿದ್ದರು 

ಅವರು ೧೯೯೫ ರಲ್ಲಿ ನೌತನ್ ಅಸೆಂಬ್ಲಿ ಸ್ಥಾನದಿಂದ ತಮ್ಮ ಮೊದಲ ಚುನಾವಣೆಯಲ್ಲಿ ವಿಫಲರಾಗಿದ್ದರೂ, ಅವರು ನಾಲ್ಕು ಬಾರಿ ಪಶ್ಚಿಮ ಚಂಪಾರಣ್ ಜಿಲ್ಲೆಯ ಮತ್ತೊಂದು ವಿಭಾಗವಾದ ಬೆಟ್ಟಿಯಾ (೨೦೦೦-೨೦೧೫; ೨೦೨೦-ಇಂದಿನವರೆಗೆ) ಬಿಹಾರ ವಿಧಾನಸಭೆಗೆ ಚುನಾಯಿತರಾದರು. ಅವರು ೨೦೧೫ ರ ಚುನಾವಣೆಯಲ್ಲಿ ಮಹಾಘಟಬಂಧನ್ ಅಭ್ಯರ್ಥಿಯ ವಿರುದ್ಧ ಸೋತರು. ನಂತರ ಅದರಲ್ಲಿ ಅವರು ೨೦೨೦ ರಲ್ಲಿ ಮತ್ತೆ ಸ್ಥಾನವನ್ನು ಪಡೆದರು.

ಅವರು ೨೦೦೫ ಮತ್ತು ೨೦೦೯ ರ ನಡುವೆ ಬಿಹಾರ ರಾಜ್ಯ ಸರ್ಕಾರದಲ್ಲಿ ಕ್ರೀಡೆ, ಕಲೆ ಮತ್ತು ಸಂಸ್ಕೃತಿ ಸಚಿವರಾಗಿ ಸೇವೆ ಸಲ್ಲಿಸಿದರು. ಅವರು ೨೦೧೪ ಮತ್ತು ೨೦೨೦ ರ ನಡುವೆ ಬಿಜೆಪಿಯ ರಾಷ್ಟ್ರೀಯ ಉಪಾಧ್ಯಕ್ಷರಾಗಿದ್ದರು ಮತ್ತು ಅಮಿತ್ ಶಾ ಅವರ ಪಕ್ಷದ ರಾಷ್ಟ್ರೀಯ ಕಾರ್ಯಕಾರಿ ಸಮಿತಿಯ ಸದಸ್ಯರಾಗಿ ನಾಮನಿರ್ದೇಶನಗೊಂಡರು.  ಬಿಹಾರದ ಉಪಮುಖ್ಯಮಂತ್ರಿಯಾಗಿ ೨೦೨೦ ರಲ್ಲಿ ಅವರ ನೇಮಕಾತಿಯನ್ನು ಸಕಾರಾತ್ಮಕವಾಗಿ ಸ್ವೀಕರಿಸಲಾಗಿದೆ.

ಉಲ್ಲೇಖಗಳು 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ಕೃಷ್ಣಾ ರಾಜ್

ಕೃಷ್ಣ ರಾಜ್ (ಜನನ  ೨೨ ಫೆಬ್ರವರಿ ೧೯೬೭) ಒಬ್ಬ ಭಾರತೀಯ ಮಹಿಳಾ ರಾಜಕಾರಣಿ ಮತ್ತು ಭಾರತೀಯ ಜನತಾ ಪಾರ್ಟಿ (ಬಿಜೆಪಿ) ಯೊಂದಿಗೆ ಸಂಬಂಧವನ್ನು ಹೊಂದಿದ್ದಾರೆ. ಅವರು ಭಾರತದ ಮಾಜಿ ಕೃಷಿ ಮತ್ತು ರೈತರ ಕಲ್ಯಾಣ ರಾಜ್ಯ ಸಚಿವರಾಗಿದ್ದಾರೆ .  ಅವರು ೧೯೯೬ ಮತ್ತು  ೨೦೦೭ ರಲ್ಲಿ ಮೊಹಮ್ಮದಿ ಕ್ಷೇತ್ರದಿಂದ ಉತ್ತರ ಪ್ರದೇಶ ವಿಧಾನಸಭೆಗೆ ಆಯ್ಕೆಯಾದರು.  ಅವರು ೨೦೧೪ ರ ಲೋಕಸಭಾ ಚುನಾವಣೆಯಲ್ಲಿ ಉತ್ತರ ಪ್ರದೇಶದ ಶಹಜಹಾನ್‌ಪುರ ಕ್ಷೇತ್ರದಿಂದ ಬಿಜೆಪಿ / ಎನ್‌ಡಿಎ ಅಭ್ಯರ್ಥಿಯಾಗಿ ಸ್ಪರ್ಧಿಸಿದರು ಮತ್ತು ೧೬ ನೇ ಲೋಕಸಭೆಗೆ ಆಯ್ಕೆಯಾದರು.

ಆರಂಭಿಕ ಜೀವನ ಮತ್ತು ಶಿಕ್ಷಣ 
ಕೃಷ್ಣ ರಾಜ್ ಅವರು ಉತ್ತರ ಪ್ರದೇಶದ ಫೈಜಾಬಾದ್‌ನಲ್ಲಿ ಫೆಬ್ರವರಿ ೨೨, ೧೯೬೭ ರಂದು ರಾಮ್ ದುಲಾರೆ ಮತ್ತು ಸುಖ್ ರಾಣಿ ದಂಪತಿಗೆ ಜನಿಸಿದರು. ಅವರು ಡಾ. ರಾಮ್ ಮನೋಹರ್ ಲೋಹಿಯಾ ಅವಧ್ ವಿಶ್ವವಿದ್ಯಾಲಯ, ಫೈಜಾಬಾದ್‌ನಲ್ಲಿ ತಮ್ಮ ಮಾಸ್ಟರ್ ಆಫ್ ಆರ್ಟ್ಸ್ ( ಏಂ ಏ) ಪದವಿಯನ್ನು ಪೂರ್ಣಗೊಳಿಸಿದರು.

ಪಡೆದ ಸ್ಥಾನಗಳು 

 ೧೯೯೬-೨೦೦೨: ಸದಸ್ಯ, ಉತ್ತರ ಪ್ರದೇಶ ವಿಧಾನಸಭೆ.
 ೨೦೦೭-೨೦೧೨: ಸದಸ್ಯ, ಉತ್ತರ ಪ್ರದೇಶ ವಿಧಾನಸಭೆ (ಎರಡನೇ ಅವಧಿ).
 ೧೪ ಮೇ ೨೦೧೪ ೧೬ ನೇ ಲೋಕಸಭೆಗೆ ಚುನಾಯಿತರಾದರು.
 ೧ ಸೆಪ್ಟೆಂಬರ್ ೨೦೧೪-೫ ಜುಲೈ ೨೦೧೬:

↔ಸದಸ್ಯ, ಅರ್ಜಿಗಳ ಸಮಿತಿ. ↔ಸದಸ್ಯರು, ಶಕ್ತಿಯ ಸ್ಥಾಯಿ ಸಮಿತಿ. ↔ಸದಸ್ಯರು, ಸಲಹಾ ಸಮಿತಿ, ಗ್ರಾಮೀಣಾಭಿವೃದ್ಧಿ ಸಚಿವಾಲಯ, ಪಂಚಾಯತ್ ರಾಜ್ ಮತ್ತು ಕುಡಿಯುವ ನೀರು ಮತ್ತು ನೈರ್ಮಲ್ಯ ಸಚಿವಾಲಯ

 ೧೩ ಮೇ ೨೦೧೫ - ೫ ಜುಲೈ ೨೦೧೬: ಸದಸ್ಯ, ನ್ಯಾಯಯುತ ಪರಿಹಾರದ ಹಕ್ಕು ಮತ್ತು ಭೂಸ್ವಾಧೀನ, ಪುನರ್ವಸತಿ ಮತ್ತು ಪುನರ್ವಸತಿ (ಎರಡನೇ ತಿದ್ದುಪಡಿ) ಮಸೂದೆ, ೨೦೧೫ ರಲ್ಲಿ ಪಾರದರ್ಶಕತೆಗಾಗಿ ಜಂಟಿ ಸಮಿತಿ.
 ೧ ಮೇ ೨೦೧೬ - ೫ ಜುಲೈ ೨೦೧೬: ಸದಸ್ಯರು, ಸಾರ್ವಜನಿಕ ಉದ್ಯಮಗಳ ಸಮಿತಿ.
 ೫ ಜುಲೈ ೨೦೧೬: ಕೇಂದ್ರ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ರಾಜ್ಯ ಸಚಿವರು, ಭಾರತ . 
 ೪ ಸೆಪ್ಟೆಂಬರ್ ೨೦೧೭: ಕೇಂದ್ರ ಕೃಷಿ ಮತ್ತು ರೈತರ ಕಲ್ಯಾಣ ರಾಜ್ಯ ಸಚಿವರು, ಭಾರತ .

ಉಲ್ಲೇಖಗಳು 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ರೇಣುಕಾ ಚೌಧರಿ

ರೇಣುಕಾ ಚೌಧರಿ (ಜನನ ೧೩ ಆಗಸ್ಟ್ ೧೯೫೪) ಒಬ್ಬ ಭಾರತೀಯ ರಾಜಕಾರಣಿ ಅಗಿದ್ದರು. ಇವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ  ಒಬ್ಬ ಸದಸ್ಯೆ. ಇವರು ಆಂಧ್ರ ಪ್ರದೇಶದಿಂದ ರಾಜ್ಯಸಭೆಯಲ್ಲಿ ರಾಜಕೀಯ ಪಕ್ಷವನ್ನು ಪ್ರತಿನಿಧಿಸಿದರು. ಇವರು ಭಾರತ ಸರ್ಕಾರದಲ್ಲಿ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಮತ್ತು ಪ್ರವಾಸೋದ್ಯಮ ಸಚಿವಾಲಯದ ಕೇಂದ್ರ ರಾಜ್ಯ ಸಚಿವರಾಗಿ (ಸ್ವತಂತ್ರ ಉಸ್ತುವಾರಿ) ಸಹ ಸೇವೆ ಸಲ್ಲಿಸಿದ್ದಾರೆ.

ಆರಂಭಿಕ ಜೀವನ 
ಇವರು ಏರ್ ಕಮೋಡೋರ್ ಸೂರ್ಯನಾರಾಯಣ ರಾವ್ ಮತ್ತು ವಸುಂಧರಾ ದಂಪತಿಗೆ ೧೩ ಆಗಸ್ಟ್ ೧೯೫೪ ರಂದು ವಿಶಾಖಪಟ್ಟಣಂ (ಆಂಧ್ರಪ್ರದೇಶ) ನಲ್ಲಿ ಜನಿಸಿದರು.  ಮೂವರು ಹೆಣ್ಣು ಮಕ್ಕಳಲ್ಲಿ ರೇಣುಕಾ ಹಿರಿಯವರು. ಅವರು ಡೆಹ್ರಾಡೂನ್‌ನ ವೆಲ್‌ಹ್ಯಾಮ್ ಗರ್ಲ್ಸ್ ಸ್ಕೂಲ್‌ನಲ್ಲಿ ಅಧ್ಯಯನ ಮಾಡಿದರು ಮತ್ತು ಬೆಂಗಳೂರು ವಿಶ್ವವಿದ್ಯಾಲಯದಿಂದ ಇಂಡಸ್ಟ್ರಿಯಲ್ ಸೈಕಾಲಜಿಯಲ್ಲಿ ಬಿಎ ಪಡೆದರು.  ರೇಣುಕಾ ೧೯೭೩ ರಲ್ಲಿ ಶ್ರೀಧರ್ ಚೌಧರಿ ಅವರನ್ನು ವಿವಾಹವಾದರು

ವೃತ್ತಿ 

ಚೌಧರಿ ಅವರು ತೆಲುಗು ದೇಶಂ ಪಕ್ಷದ ಸದಸ್ಯರಾಗಿ ೧೯೮೪ ರಲ್ಲಿ ರಾಜಕೀಯ ಪ್ರವೇಶಿಸಿದರು.  ಇವರು ಸತತ ಎರಡು ಬಾರಿ ರಾಜ್ಯಸಭೆಯ ಸದಸ್ಯರಾಗಿದ್ದರು. ೧೯೮೬ ರಿಂದ ೧೯೯೮ ರವರೆಗೆ ತೆಲುಗು ದೇಶಂ ಸಂಸದೀಯ ಪಕ್ಷದ ಮುಖ್ಯ ಸಚೇತಕರಾಗಿದ್ದರು.  ಅವರು ಎಚ್‌ಡಿ ದೇವೇಗೌಡರ ಸಂಪುಟದಲ್ಲಿ ೧೯೯೭ ರಿಂದ ೧೯೯೮ ರವರೆಗೆ ಕೇಂದ್ರ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ರಾಜ್ಯ ಸಚಿವರಾಗಿದ್ದರು. ಅವರು ೧೯೯೮ ರಲ್ಲಿ ಕಾಂಗ್ರೆಸ್ ಪಕ್ಷಕ್ಕೆ ಸೇರಲು ತೆಲುಗು ದೇಶಂ ಪಕ್ಷವನ್ನು ತೊರೆದರು.  ೧೯೯೯ ಮತ್ತು ೨೦೦೪ ರಲ್ಲಿ, ಅವರು ಖಮ್ಮಂ ಅನ್ನು ಪ್ರತಿನಿಧಿಸುವ ಕ್ರಮವಾಗಿ ೧೩ ಮತ್ತು ೧೪ ನೇ ಲೋಕಸಭೆಗೆ ಆಯ್ಕೆಯಾದರು. ಇತರ ಸ್ಥಾನಗಳಲ್ಲಿ ಹಣಕಾಸು ಸಮಿತಿಯ ಸದಸ್ಯತ್ವಗಳು (೧೯೯೯-೨೦೦೦) ಮತ್ತು ಮಹಿಳಾ ಸಬಲೀಕರಣ ಸಮಿತಿ (೨೦೦೦-೨೦೦೧) ಸೇರಿವೆ. 

ಮೇ ೨೦೦೪ರಲ್ಲಿ ಅವರು ಯುಪಿಎ ಐ ಸರ್ಕಾರದಲ್ಲಿ ಪ್ರವಾಸೋದ್ಯಮ ರಾಜ್ಯ ಸಚಿವರಾದರು. ಅವರು ಯುಪಿಎ ಐ ಸರ್ಕಾರದಲ್ಲಿ ಜನವರಿ ೨೦೦೬ ರಿಂದ ಮೇ ೨೦೦೯ ರವರೆಗೆ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸಚಿವಾಲಯದ ಕೇಂದ್ರ ರಾಜ್ಯ ಸಚಿವ (ಸ್ವತಂತ್ರ ಉಸ್ತುವಾರಿ) ಆಗಿದ್ದರು. ಮೇ ೨೦೦೯ ರ ಲೋಕಸಭಾ ಚುನಾವಣೆಯಲ್ಲಿ, ರೇಣುಕಾ ಚೌಧರಿ ಅವರು ಖಮ್ಮಂನಿಂದ ಟಿಡಿಪಿಯ ನಾಮ ನಾಗೇಶ್ವರ ರಾವ್ ಅವರಿಂದ ೧,೨೪,೪೪೮ ಮತಗಳಿಂದ ಸೋತರು.  ಮುಂಬೈ ಪತ್ರಿಕೆ ಮಿಡ್ ಡೇ ೨೦೦೯ ರಲ್ಲಿ ವರದಿ ಮಾದಿದ ಪ್ರಕಾರ, "ಶ್ರೀರಾಮ ಸೇನೆಯ ವ್ಯಾಲೆಂಟೈನ್ಸ್ ಡೇ ಬೆದರಿಕೆ"ಗೆ ಪ್ರತಿಕ್ರಿಯೆಯಾಗಿ ಚೌಧರಿ ಯುವಕರು ಪಬ್‌ಗಳನ್ನು "ಗುಂಪುಗೊಳಿಸಬೇಕು" ಮತ್ತು "ನೈತಿಕ ಪೊಲೀಸ್ ದಳ" ದತ್ತ ಗಮನ ಹರಿಸಬೇಕು ಎಂದು ಹೇಳಿದರು.  ೨೦೦೯ ರ ಮಂಗಳೂರು ಪಬ್ ದಾಳಿಯ ನಂತರ ಶ್ರೀರಾಮಸೇನೆ ಚೌಡಯ್ಯನವರು ಮಂಗಳೂರನ್ನು "ತಾಲಿಬಾನೀಕರಣಗೊಳಿಸಲಾಗಿದೆ" ಎಂದು ಪ್ರತಿಕ್ರಿಯಿಸಿದರು. ಇದು ನಗರದ ಮೇಯರ್ ಅವರ ವಿರುದ್ಧ ಪ್ರಕರಣವನ್ನು ದಾಖಲಾಗುವಂತೆ ಮಾಡಿತು. ಅವರು ಪ್ರತ್ಯೇಕ ಘಟನೆಗಳನ್ನು ವೈಭವೀಕರಿಸುತ್ತಾರೆ ಮತ್ತು ನಗರದ ಬಗ್ಗೆ ಸಾಮಾನ್ಯವಾದ ಕಾಮೆಂಟ್‌ಗಳನ್ನು ಮಾಡಿದ್ದಾರೆ ಎಂದು ಆರೋಪಿಸಿದರು.   "ಪಬ್ ಭರೋ" ಅಭಿಯಾನವನ್ನು ವಾಸ್ತವವಾಗಿ ಅವರ ಕಿರಿಯ ಮಗಳು ತೇಜಸ್ವಿನಿ ನೇತೃತ್ವ ವಹಿಸಿದ್ದರು.

ಸಂಸದೀಯ ಸಮಿತಿಗಳು 

 ಸದಸ್ಯ, ಹಣಕಾಸು ಸಮಿತಿ (೧೯೯೯-೨೦೦೦)
 ಸದಸ್ಯ, ಮಹಿಳಾ ಸಬಲೀಕರಣ ಸಮಿತಿ (೨೦೦೦-೨೦೦೧)
 ಸದಸ್ಯರು, ಸರ್ಕಾರದ ಭರವಸೆಗಳ ಸಮಿತಿ (ಮೇ ೨೦೧೨ - ಸೆಪ್ಟೆಂಬರ್ ೨೦೧೪)
 ಸದಸ್ಯ, ಹಣಕಾಸು ಸಮಿತಿ (ಮೇ ೨೦೧೨- ಮೇ ೨೦೧೪)
 ಸದಸ್ಯ, ವ್ಯವಹಾರ ಸಲಹಾ ಸಮಿತಿ (ಮೇ ೨೦೧೩- ಸೆಪ್ಟೆಂಬರ್ ೨೦೧೪)
 ಸದಸ್ಯ, ಕೃಷಿ ಸಮಿತಿ (ಸೆಪ್ಟೆಂಬರ್. ೨೦೧೪–ಇಂದಿನವರೆಗೆ)
 ಸದಸ್ಯ, ಸದನ ಸಮಿತಿ (ಸೆಪ್ಟೆಂಬರ್. ೨೦೧೪–ಇಂದಿನವರೆಗೆ)
 ಸದಸ್ಯ, ಸಾಮಾನ್ಯ ಉದ್ದೇಶಗಳ ಸಮಿತಿ (ಏಪ್ರಿಲ್ ೨೦೧೬ - ಪ್ರಸ್ತುತ)
 ಅಧ್ಯಕ್ಷರು, ವಿಜ್ಞಾನ ಮತ್ತು ತಂತ್ರಜ್ಞಾನ, ಪರಿಸರ ಮತ್ತು ಅರಣ್ಯಗಳ ಸಮಿತಿ (ಏಪ್ರಿಲ್ ೨೦೧೬- ೨೦೧೮)

ಉಲ್ಲೇಖಗಳು

ಸಹ ನೋಡಿ
 India.gov.in ನಲ್ಲಿ ರೇಣುಕಾ ಚೌಧರಿ ಪ್ರೊಫೈಲ್

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ಶಾಂತಾ ವಸಿಷ್ಠ

ಶಾಂತಾ ವಸಿಷ್ಠ (ಜನನ ೧೯೨೬  ) ಅವರು ಭಾರತದ ರಾಜಕಾರಣಿ. ೧೯೫೦ ಮತ್ತು ೧೯೬೦ ರ ದಶಕದಲ್ಲಿ ಅವರು ದೆಹಲಿಯ ರಾಜ್ಯ ಸರ್ಕಾರದಲ್ಲಿ ಸಚಿವರಾಗಿ ಮತ್ತು ರಾಜ್ಯಸಭೆಯ ಸದಸ್ಯರಾಗಿ ಸೇವೆ ಸಲ್ಲಿಸಿದ್ದಾರೆ.

ವಿದ್ಯಾಭ್ಯಾಸ 
ವಸಿಷ್ಠ ಅವರು ದೆಹಲಿ ವಿಶ್ವವಿದ್ಯಾಲಯದಲ್ಲಿ ಕಾನೂನು ಅಧ್ಯಯನ ಮಾಡಿದ್ದಾರೆ. ಆಕೆಯ ತಂದೆ ಎಲ್‌.ಡಿ. ವಸಿಷ್ಠ ಅವರು ರಕ್ಷಣಾ ಸಚಿವಾಲಯದ ಮುಖ್ಯ ಆಡಳಿತ ಅಧಿಕಾರಿಯಾಗಿ ಸೇವೆ ಸಲ್ಲಿಸಿದ್ದಾರೆ.     ತನ್ನ ವಿದ್ಯಾರ್ಥಿ ಜೀವನದಲ್ಲಿ ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ದೆಹಲಿ ಶಾಖೆಯಲ್ಲಿ ಸಕ್ರಿಯರಾಗಿದ್ದರು ಮತ್ತು ಕಿಂಗ್ಸ್‌ವೇ ನಿರಾಶ್ರಿತರ ಸಮಿತಿಯೊಂದಿಗೆ ಕೆಲಸ ಮಾಡಿದ್ದರು.  ೧೯೫೦ರಲ್ಲಿ ಅವರು ಕಪ್ಪಾ ಆಲ್ಫಾ ಥೀಟಾ ಸೊರೊರಿಟಿಯ ವಿದೇಶಿ ವಿದ್ಯಾರ್ಥಿ ವಿದ್ಯಾರ್ಥಿವೇತನದ ಮೂಲಕ ಚಿಕಾಗೋ ವಿಶ್ವವಿದ್ಯಾಲಯದಲ್ಲಿ ಸಾಮಾಜಿಕ ಕಾರ್ಯವನ್ನು ಅಧ್ಯಯನ ಮಾಡಿದರು.

ದೆಹಲಿ ವಿಧಾನಸಭೆ 
ಭಾರತಕ್ಕೆ ಹಿಂದಿರುಗಿದ ನಂತರ, ವಸಿಷ್ಠ ೧೯೫೨ರ ದೆಹಲಿ ವಿಧಾನಸಭೆ ಚುನಾವಣೆಯಲ್ಲಿ ಸ್ಪರ್ಧಿಸಿದ್ದರು. ಕೋಟ್ಲಾ ಫಿರೋಜ್ ಷಾ ಕ್ಷೇತ್ರದಲ್ಲಿ ವಸಿಷ್ಠ ಅವರು ಕಾಂಗ್ರೆಸ್ ಪಕ್ಷದ ಅಭ್ಯರ್ಥಿಯಾಗಿ  ಸ್ಪರ್ಧಿಸಿದ್ದರು. ಅವರು ಭಾರತೀಯ ಜನಸಂಘದ ವಿ.ಪಿ. ಜೋಶಿ ಅವರನ್ನು ಪರಾಭವಗೊಳಿಸಿ ವಿಧಾನಸಭೆಗೆ ಆಯ್ಕೆಯಾಗಿದ್ದರು. ಒಟ್ಟಾರೆಯಾಗಿ ವಸಿಷ್ಠ ಅವರು ೪,೬೪೬ ಮತಗಳನ್ನು ಪಡೆದರು (ಕ್ಷೇತ್ರದಲ್ಲಿ ೫೬.೨೬% ಮತಗಳು).  ೧೯೫೩ ರಲ್ಲಿ ದೆಹಲಿಯ ಮುಖ್ಯಮಂತ್ರಿ ಚೌಧರಿ ಬ್ರಹ್ಮ ಪ್ರಕಾಶ್ ಅವರು ದೆಹಲಿ ರಾಜ್ಯ ಸರ್ಕಾರದಲ್ಲಿ ಇವರನ್ನು ಶಿಕ್ಷಣ ಖಾತೆಯ ಉಪ ಮಂತ್ರಿಯಾಗಿ ನೇಮಕಗೊಳಿಸಿದ್ದರು.   ಅವರ ನಾಮನಿರ್ದೇಶನವನ್ನು ದೆಹಲಿಯ ಕಾಂಗ್ರೆಸ್ ಶಾಸಕಾಂಗ ಪಕ್ಷದೊಳಗಿನ ಅಲ್ಪಸಂಖ್ಯಾತರ ಬಣ ಟೀಕಿಸಿತ್ತು. ಮುಖ್ಯಮಂತ್ರಿ ಅವರು ಪಕ್ಷದ ವಿಧಾನಸಭಾ ಸದಸ್ಯರನ್ನು ಸಂಪರ್ಕಿಸದೇ ಉಪ ಮಂತ್ರಿಗಳನ್ನು ನಾಮನಿರ್ದೇಶನ ಮಾಡಬಾರದು ಎಂದು ಪ್ರತಿಪಾದಿಸಿದ್ದರು.  

ವಸಿಷ್ಠರು ೧೯೫೪ ರಲ್ಲಿ ದೆಹಲಿ ಲೈಬ್ರರಿ ಅಸೋಸಿಯೇಶನ್‌ನ ಪುನರುಜ್ಜೀವನದಲ್ಲಿ ಭಾಗವಹಿಸಿದ್ದರು. ಸಂಘದ ಸುದೀರ್ಘ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು.

ರಾಜ್ಯಸಭೆ 
ವಸಿಷ್ಠರು ೧೯೬೦ ರಲ್ಲಿ ರಾಜ್ಯಸಭೆಗೆ ( ಭಾರತದ ಸಂಸತ್ತಿನ ಮೇಲ್ಮನೆ) ಚುನಾಯಿತರಾಗಿದ್ದರು. ಜವಾಹರಲಾಲ್ ನೆಹರು, ಲಾಲ್ ಬಹದ್ದೂರ್ ಶಾಸ್ತ್ರಿ ಮತ್ತು ಇಂದಿರಾ ಗಾಂಧಿಯವರ ಸರ್ಕಾರಗಳ ಅಡಿಯಲ್ಲಿ ಅವರ ಅವಧಿಯು ೩ ಏಪ್ರಿಲ್ ೧೯೬೦ ರಿಂದ ೨ ಏಪ್ರಿಲ್ ೧೯೬೬ ರವರೆಗೆ ಇತ್ತು.

ನಂತರದ ಅವಧಿ 
೨೦೦೮ರಲ್ಲಿ ವಸಿಷ್ಠ ನೆಹರು ಟು ಇರಾಕ್ ಪುಸ್ತಕವನ್ನು ಬಿಡುಗಡೆಗೊಳಿಸಿದ್ದರು. ಇದು ಭಾರತೀಯ ಸ್ವಾತಂತ್ರ್ಯ ಹೋರಾಟದಲ್ಲಿ ಅವರ ಅನುಭವಗಳನ್ನು ವಿವರಿಸುತ್ತದೆ.  ೨೦೧೩ರ ಹೊತ್ತಿಗೆ, ವಸಿಷ್ಠರು ಸರ್ವೋದಯ ಎನ್‌ಕ್ಲೇವ್‌ನಲ್ಲಿ ವಾಸಿಸುತ್ತಿದ್ದರು.

ಉಲ್ಲೇಖಗಳು 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಹರ್ಸಿಮ್ರತ್ ಕೌರ್ ಬಾದಲ್

ಹರ್ಸಿಮ್ರತ್ ಕೌರ್ ಬಾದಲ್ (ಜನನ ೨೫ ಜುಲೈ ೧೯೬೬) ಒಬ್ಬರು ಭಾರತೀಯ ರಾಜಕಾರಣಿ ಮತ್ತು ಭಾರತ ಸರ್ಕಾರದಲ್ಲಿ  ಆಹಾರ ಸಂಸ್ಕರಣಾ ಕೈಗಾರಿಕೆಗಳ ಮಾಜಿ ಕೇಂದ್ರ ಕ್ಯಾಬಿನೆಟ್ ಮಂತ್ರಿ.  ಇವರು ಬಟಿಂಡಾದಿಂದ ಲೋಕಸಭೆಯಲ್ಲಿ ಸಂಸತ್ತಿನ ಸದಸ್ಯರಾಗಿದ್ದಾರೆ . ಅವರು ಶಿರೋಮಣಿ ಅಕಾಲಿದಳ ಪಕ್ಷದ ಸದಸ್ಯೆ.  ಅವರ ಪತಿ ಸುಖಬೀರ್ ಸಿಂಗ್ ಬಾದಲ್ ಪಂಜಾಬ್‌ನ ಮಾಜಿ ಉಪ ಮುಖ್ಯಮಂತ್ರಿ ಮತ್ತು ಶಿರೋಮಣಿ ಅಕಾಲಿದಳದ ಅಧ್ಯಕ್ಷರಾಗಿದ್ದಾರೆ.  ಕೆಲವು ರೈತರಿಗೆ ಸಂಬಂಧಿಸಿದ ಸುಗ್ರೀವಾಜ್ಞೆಗಳು ಮತ್ತು ಶಾಸನಗಳನ್ನು ವಿರೋಧಿಸಲು ಅವರು ೧೭ ಸೆಪ್ಟೆಂಬರ್ ೨೦೨೦ ರಂದು ಕ್ಯಾಬಿನೆಟ್‌ಗೆ ರಾಜೀನಾಮೆ ನೀಡಿದರು.

ವೈಯಕ್ತಿಕ ಜೀವನ 
ಬಾದಲ್ ೨೫ ಜುಲೈ ೧೯೬೬ ರಂದು ದೆಹಲಿಯಲ್ಲಿ ಸತ್ಯಜಿತ್ ಸಿಂಗ್ ಮಜಿಥಿಯಾ ಮತ್ತು ಸುಖಮಂಜುಸ್ ಮಜಿಥಿಯಾ ದಂಪತಿಗೆ ಜನಿಸಿದರು.   ಅವರು ದೆಹಲಿಯ ಲೊರೆಟೊ ಕಾನ್ವೆಂಟ್ ಶಾಲೆಯಲ್ಲಿ ತಮ್ಮ ಶಾಲಾ ಶಿಕ್ಷಣವನ್ನು ಮಾಡಿದರು.  ಅವರು ಮೆಟ್ರಿಕ್ಯುಲೇಟ್ ಮುಗಿಸಿದ್ದಾರೆ ಮತ್ತು ಜವಳಿ ವಿನ್ಯಾಸದಲ್ಲಿ ಡಿಪ್ಲೊಮಾವನ್ನು ಹೊಂದಿದ್ದಾರೆ.  ಅವರು ೨೧ ನವೆಂಬರ್ ೧೯೯೧ ರಂದು ಸುಖಬೀರ್ ಸಿಂಗ್ ಬಾದಲ್ ಅವರನ್ನು ವಿವಾಹವಾದರು  ದಂಪತಿಗೆ ಇಬ್ಬರು ಪುತ್ರಿಯರು ಮತ್ತು ಒಬ್ಬ ಪುತ್ರ ಇದ್ದಾರೆ. ಆಕೆಯ ಸಹೋದರ ಬಿಕ್ರಮ್ ಸಿಂಗ್ ಮಜಿಥಿಯಾ ಅವರು ಶಿರೋಮಣಿ ಅಕಾಲಿ ದಳದ ಸದಸ್ಯರಾಗಿದ್ದಾರೆ, ಮಾಜಿ ಶಾಸಕರಾದ ಮಾಜಿತಾ  ಮತ್ತು ಆಕೆಯ ಮಾವ ಪ್ರಕಾಶ್ ಸಿಂಗ್ ಬಾದಲ್ ನೇತೃತ್ವದ ಪಂಜಾಬ್ ರಾಜ್ಯ ಸರ್ಕಾರದಲ್ಲಿ ಮಾಜಿ ಸಚಿವರಾಗಿದ್ದಾರೆ.

ರಾಜಕೀಯ ವೃತ್ತಿಜೀವನ 
೨೦೦೯ ರ ಭಾರತೀಯ ಸಾರ್ವತ್ರಿಕ ಚುನಾವಣೆಯೊಂದಿಗೆ ಬಾದಲ್ ತನ್ನ ರಾಜಕೀಯ ಜೀವನವನ್ನು ಪ್ರಾರಂಭಿಸಿದರು. ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಅಭ್ಯರ್ಥಿ ರಣಿಂದರ್ ಸಿಂಗ್ ಅವರನ್ನು ೧೨೦,೯೬೦ ಮತಗಳಿಂದ ಸೋಲಿಸಿದ ನಂತರ ಬಟಿಂಡಾ ಕ್ಷೇತ್ರದಿಂದ ೧೫ ನೇ ಲೋಕಸಭೆಗೆ ಆಯ್ಕೆಯಾದರು.  ಅವರ ಮೊದಲ ಭಾಷಣವು ೩ ಡಿಸೆಂಬರ್ ೨೦೦೯ ರಂದು ಆಗಿತ್ತು, ಅಲ್ಲಿ ಅವರು ೧೯೮೪ ರ ಸಿಖ್-ವಿರೋಧಿ ದಂಗೆಯ ಬಲಿಪಶುಗಳು ಮತ್ತು ಬದುಕುಳಿದವರ ಬಗ್ಗೆ ತಮ್ಮ ಕಳವಳವನ್ನು ವ್ಯಕ್ತಪಡಿಸಿದರು. ಹೆಣ್ಣು ಮಗು ಮತ್ತು ಮರಗಳನ್ನು ಉಳಿಸುವ "ನನ್ಹಿ ಛನ್" ಹೆಸರಿನ ಯೋಜನೆಯ ಭಾಗವಾಗಿದ್ದರು.  ಬಾದಲ್ ಅವರು ೨೦೧೪ ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ - ಪೀಪಲ್ಸ್ ಪಾರ್ಟಿ ಆಫ್ ಪಂಜಾಬ್ ಜಂಟಿ ಅಭ್ಯರ್ಥಿ ಮನ್‌ಪ್ರೀತ್ ಸಿಂಗ್ ಬಾದಲ್ ಅವರನ್ನು ಸೋಲಿಸಿ ಬಟಿಂಡಾದಿಂದ ಸಂಸದರಾಗಿ ಮರು ಆಯ್ಕೆಯಾಗಿದ್ದಾರೆ. ಇದಕ್ಕಾಗಿ ಅವರು ಮೋದಿ ಸರ್ಕಾರದಲ್ಲಿ ಆಹಾರ ಸಂಸ್ಕರಣೆ ರಾಜ್ಯ ಸಚಿವರಾಗಿ ನೇಮಕಗೊಂಡರು. ಅವರು ೨೦೧೯ ರ ಲೋಕಸಭೆ ಚುನಾವಣೆಯಲ್ಲಿ ಬಟಿಂಡಾದಿಂದ ಸತತವಾಗಿ ೩ ನೇ ಬಾರಿಗೆ ಆಯ್ಕೆಯಾದರು. ಅವರು ಸುಮಾರು ೨೧,೦೦೦ ಮತಗಳಿಂದ ನಿಕಟ ಹೋರಾಟದಲ್ಲಿ ಕಾಂಗ್ರೆಸ್ ಅಭ್ಯರ್ಥಿ ಅಮರಿಂದರ್ ಸಿಂಗ್ ರಾಜಾ ವಾರಿಂಗ್ ಅವರನ್ನು ಸೋಲಿಸಿದರು.

ಸರ್ಕಾರವು ಅಂಗೀಕರಿಸಿದ ಹೊಸ ಕೃಷಿ ಮಸೂದೆಗಳನ್ನು ವಿರೋಧಿಸಲು ಅವರು ೧೭ ಸೆಪ್ಟೆಂಬರ್ ೨೦೨೦ ರಂದು ಕ್ಯಾಬಿನೆಟ್‌ಗೆ ರಾಜೀನಾಮೆ ನೀಡಿದರು. 

ಬಾದಲ್ ಮತ್ತು ಅವರ ಕುಟುಂಬವು ಯಾವುದೇ ರೀತಿಯ ವ್ಯವಹಾರಗಳಲ್ಲಿ ಪ್ರತ್ಯಕ್ಷ ಅಥವಾ ಪರೋಕ್ಷ ಆಸಕ್ತಿಯನ್ನು ಹೊಂದಿದೆ.  ಹರ್ಸಿಮ್ರತ್ ಅವರ ಮಾವ ಮತ್ತು ಪತಿ ಸೇರಿದಂತೆ ಬಾದಲ್ ಕುಟುಂಬದ ಸದಸ್ಯರು ಆರ್ಬಿಟ್ ರೆಸಾರ್ಟ್‌ಗಳು, ಮೆಟ್ರೋ ಇಕೋ ಗ್ರೀನ್ ರೆಸಾರ್ಟ್‌ಗಳು, ಸಾಂಜ್ ಫೌಂಡೇಶನ್, ಫಾಲ್ಕನ್ ಪ್ರಾಪರ್ಟೀಸ್, ದಬ್ವಾಲಿ ಟ್ರಾನ್ಸ್‌ಪೋರ್ಟ್ ಮತ್ತು ಆರ್ಬಿಟ್ ಏವಿಯೇಷನ್‌ನಲ್ಲಿ ಮಾಲೀಕತ್ವದ ಆಸಕ್ತಿಗಳನ್ನು ಹೊಂದಿದ್ದಾರೆ.  ಅವರ ತಾಯಿಯ ಕುಟುಂಬವು ಸರಯಾ ಇಂಡಸ್ಟ್ರೀಸ್, ಅಜ್ನಾಲಾ ಪವರ್ ಮತ್ತು ಬಟಾಲಾ ಪವರ್ ಅನ್ನು ನಿಯಂತ್ರಿಸುತ್ತದೆ. ಅವರ ಪತಿ ಪಂಜಾಬಿ ಭಾಷೆಯ ಪಿ‌ಟಿ‌ಸಿ ಟೆಲಿವಿಷನ್ ನೆಟ್‌ವರ್ಕ್‌ನಲ್ಲಿ ಹೆಚ್ಚಿನ ಪಾಲನ್ನು ಹೊಂದಿದ್ದಾರೆ.

ಸಾಮಾಜಿಕ ಕೆಲಸ 
ಸೆಪ್ಟೆಂಬರ್ ೨೦೦೮ ರಲ್ಲಿ, ಕೌರ್ ಪಂಜಾಬ್‌ನಲ್ಲಿ ಹೆಣ್ಣು ಭ್ರೂಣಹತ್ಯೆಯ ವಿರುದ್ಧ ಹೋರಾಡಲು, ಮಹಿಳಾ ಸಬಲೀಕರಣ ಮತ್ತು ಮರಗಳನ್ನು ಉಳಿಸಲು " ನನ್ಹಿ ಛನ್ " ಯೋಜನೆಯನ್ನು ಪ್ರಾರಂಭಿಸಿದರು. ಇದು ಶಾಲೆಗಳು, ಕಾಲೇಜುಗಳು, ಗುರುದ್ವಾರಗಳು, ದೇವಾಲಯಗಳು, ಚರ್ಚ್‌ಗಳು ಮತ್ತು ಪುರಸಭೆಯ ಕೇಂದ್ರಗಳಲ್ಲಿ ಕಾರ್ಯನಿರ್ವಹಿಸುತ್ತದೆ. ಈ ಯೋಜನೆಯ ಮೂಲಕ ಪಂಜಾಬ್ ಹಳ್ಳಿಗಳಲ್ಲಿ ಅನೇಕ ಹುಡುಗಿಯರು ಮತ್ತು ಮಹಿಳೆಯರಿಗೆ ಬಟ್ಟೆ ಹೊಲಿಯುವುದು, ಹೆಣಿಗೆ ಮತ್ತು ಹೂಬಿಡುವುದರಲ್ಲಿ ತರಬೇತಿ ನೀಡಲಾಗಿದೆ.

ಸಹ ನೋಡಿ 

 ಪಂಜಾಬ್
 ಶಿರೋಮಣಿ ಅಕಾಲಿದಳ
 ಬಟಿಂಡಾ

ಉಲ್ಲೇಖಗಳು 

|-

|-

ಬಾಹ್ಯ ಕೊಂಡಿಗಳು 
ಹರ್ಸಿಮ್ರತ್ ಬಾದಲ್
ಮಂಜು ವರ್ಮಾ

ಮಂಜು ವರ್ಮಾ ಒಬ್ಬ ಭಾರತೀಯ ರಾಜಕಾರಣಿ ಮತ್ತು ಬಿಹಾರ ವಿಧಾನಸಭೆಯ ಮಾಜಿ ಸದಸ್ಯೆ. ಇವರು ಬಿಹಾರ ಸಂಪುಟದಲ್ಲಿ ಸಮಾಜ ಕಲ್ಯಾಣ ಸಚಿವೆಯಾಗಿದ್ದರು.

ಆರಂಭಿಕ ಜೀವನ 
ವರ್ಮಾ ಕುಶ್ವಾಹ ಅಥವಾ ಕೋರಿ ಜಾತಿಗೆ ಸೇರಿದವರು.  ಭಾರತೀಯ ಚುನಾವಣಾ ಆಯೋಗಕ್ಕೆ ಸಲ್ಲಿಸಿದ ಅಫಿಡವಿಟ್ ಪ್ರಕಾರ, ಅವರು ಮಧ್ಯಂತರ ಹಂತದವರೆಗೆ ಶಿಕ್ಷಣವನ್ನು ಪಡೆದಿದ್ದಾರೆ  ಮತ್ತು ಅವರ ಪತಿ ಕೃಷಿಕರಾಗಿದ್ದರು.

ರಾಜಕೀಯ ವೃತ್ತಿಜೀವನ 
ಮಂಜು ವರ್ಮಾ ಬೇಗುಸರಾಯ್ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಗೆ ಬರುವ ಚೆರಿಯಾ-ಬರಿಯಾರ್‌ಪುರ ಕ್ಷೇತ್ರದಿಂದ ಎರಡು ಬಾರಿ ಶಾಸಕಿಯಾಗಿದ್ದರು. ಅವರು ಪ್ರತಿನಿಧಿಸುವ ಸ್ಥಾನವನ್ನು ಈ ಹಿಂದೆ ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾದ ಸದಸ್ಯರಾಗಿದ್ದ ಅವರ ಮಾವ ಪ್ರತಿನಿಧಿಸಿದ್ದರು. ಆದರೆ ಅವರ ಪತಿ ಅವರು ಮೊದಲು ಸೇರಿದ್ದ ಜನತಾದಳ (ಯುನೈಟೆಡ್) ನ ನಾಯಕರೂ ಆಗಿದ್ದಾರೆ. 
ವರ್ಮಾ ೨೦೧೦ ಹಾಗೂ ೨೦೧೫ ರಲ್ಲಿ ಶಾಸಕಿಯಾಗಿದ್ದರು. ೨೦೧೫ ರಲ್ಲಿ, ನಿತೀಶ್ ಕುಮಾರ್ ಅವರ ಕ್ಯಾಬಿನೆಟ್‌ನ ಏಕೈಕ ಮಹಿಳಾ ಸದಸ್ಯೆ ಆಗಿದ್ದರು. ಅಲ್ಲಿ ಅವರಿಗೆ ಸಾಮಾಜಿಕ ನ್ಯಾಯ ಸಚಿವಾಲಯದ ಖಾತೆಯನ್ನು ನೀಡಲಾಗಿತ್ತು. 

ವರ್ಮಾ ಅವರು ಭಾಗಿಯಾಗಿದ್ದಾರೆ ಎನ್ನಲಾದ ಕುಖ್ಯಾತ ಮುಜಾಫರ್‌ಪುರ ಆಶ್ರಯ ಪ್ರಕರಣದ ನಂತರ ಅವರು ಜೆಡಿಯುನಿಂದ ಹೊರಹಾಕಲ್ಪಟ್ಟರು. ಅಪ್ರಾಪ್ತ ಬಾಲಕಿಯರನ್ನು ಇರಿಸಲಾಗಿದ್ದ ಶೆಲ್ಟರ್ ಹೋಮ್ ನಿರ್ವಹಣೆ ಆವರ ಉಸ್ತುವಾರಿಯಲ್ಲಿತ್ತು. ನಂತರ, ನಿರ್ಗತಿಕ ಅಪ್ರಾಪ್ತ ಬಾಲಕಿಯರ ವಿರುದ್ಧ ಲೈಂಗಿಕ ದೌರ್ಜನ್ಯವನ್ನು ಒಳಗೊಂಡಿರುವ "ಆಶ್ರಯ ಪ್ರಕರಣ" ಕ್ಕೆ ಸಂಬಂಧಿಸಿದಂತೆ ಅವರ ಪೂರ್ವಜರ ಮನೆಯ ಮೇಲೆ ಸಿಬಿಐ ದಾಳಿ ನಡೆದಾಗ ಅವರು ಮತ್ತು ಅವರ ಪತಿಯ ವಿರುದ್ಧ  "ಶಸ್ತ್ರಾಸ್ತ್ರ ಕಾಯ್ದೆ" ಅಡಿಯಲ್ಲಿ ಪ್ರಕರಣವನ್ನು ದಾಖಲಿಸಲಾಯಿತು. ಪ್ರಕರಣ ದಾಖಲಾದ ನಂತರ ಪೊಲೀಸರು ಅವರನ್ನು ಬಂಧಿಸುವಲ್ಲಿ ವಿಫಲರಾದರು ಮತ್ತು ಆಶ್ರಯ ಮನೆ ಮಾಲೀಕ ಬ್ರಜೇಶ್ ಠಾಕೂರ್ ಅವರನ್ನು ಬಂಧಿಸಲಾಯಿತು. ಮೂರು ತಿಂಗಳ ನಂತರ, ಅವರು ನ್ಯಾಯಾಲಯಕ್ಕೆ ಶರಣಾದರು ಮತ್ತು ಜೆಡಿಯು ಮತ್ತು ನಿತೀಶ್ ಕುಮಾರ್ ತನ್ನನ್ನು ಗುರಿಯಾಗಿಸಿದ್ದಾರೆ  ಎಂದು ಆರೋಪಿಸಿದರು.  

ಮಾರ್ಚ್ ೨೦೧೯ ರಲ್ಲಿ, ಪಾಟ್ನಾ ಹೈಕೋರ್ಟ್ ಎರಡೂ ಪ್ರಕರಣಗಳಲ್ಲಿ ಜಾಮೀನು ನೀಡಿತು ಮತ್ತು ಆಕೆಯ ಪತಿ ಜೈಲಿನಲ್ಲಿಯೇ ಇದ್ದಾರೆ . ಪ್ರಕರಣಕ್ಕೆ ಸಂಬಂಧಿಸಿದಂತೆ ವರ್ಮಾ ಅವರು ಸಮಾಜ ಕಲ್ಯಾಣ ಸಚಿವ ಸ್ಥಾನಕ್ಕೆ ರಾಜೀನಾಮೆ ನೀಡಿದ ನಂತರ, ನಿತೀಶ್ ಅವರ ೬ ನೇ ಸಂಪುಟದಲ್ಲಿ ಶಿಕ್ಷಣ ಸಚಿವ ಕೃಷ್ಣ ನಂದನ್ ವರ್ಮಾ ಅವರಿಗೆ ಸಮಾಜ ಕಲ್ಯಾಣ ಸಚಿವಾಲಯದ ಹೆಚ್ಚುವರಿ ಉಸ್ತುವಾರಿಯನ್ನು ನೀಡಲಾಯಿತು. ತನ್ನ ಜಾತಿಯ ಕಾರಣಕ್ಕಾಗಿ ತನಗೆ ಕಿರುಕುಳ ನೀಡಲಾಗುತ್ತಿದೆ ಎಂದು ಮಂಜು ವರ್ಮಾ ತನ್ನ ವಿಚಾರಣೆಯ ಸಮಯದಲ್ಲಿ ಹೇಳಿಕೊಂಡಿದ್ದರು, ಹೀಗಾಗಿ ಕೃಷ್ಣ ನಂದನ್ ವರ್ಮಾಗೆ ತನ್ನ ಸಚಿವಾಲಯವನ್ನು ಹಂಚಿಕೆ ಮಾಡುವುದನ್ನು ಜೆಡಿಯು ನಾಯಕತ್ವವು ಮಿತವಾದ ಪ್ರಯತ್ನವೆಂದು ಪರಿಗಣಿಸಿದೆ.  ೨೦೧೮ ರಲ್ಲಿ, ದಿ ಟೆಲಿಗ್ರಾಫ್‌ಗೆ ನೀಡಿದ ಸಂದರ್ಶನದಲ್ಲಿ, ವರ್ಮಾ ತನ್ನ ಪತಿ ಮುಗ್ಧ ಎಂದು ಹೇಳಿಕೊಂಡಿದ್ದರು. ಅವರ ಪ್ರಕಾರ, ಕಾರ್ಯಕ್ರಮದ ಸಂದರ್ಭದಲ್ಲಿ ಹುಡುಗಿಯರು ತಮ್ಮ ಕೊಳಕು ಬಟ್ಟೆಯಲ್ಲಿ ಅಡುಗೆ ಮಾಡುವುದನ್ನು ನೋಡಿದಾಗ ಅವರು ತಮ್ಮ ಪತಿಯೊಂದಿಗೆ ಒಮ್ಮೆ ಮಾತ್ರ ಆಶ್ರಯ ಮನೆಗೆ ಭೇಟಿ ನೀಡಿದ್ದರು, ಆದರೆ ಅವರು ವಿಚಾರಣೆಯಲ್ಲಿ ಏನನ್ನೂ ಹೇಳಲು ನಿರಾಕರಿಸಿದರು. 

೨೦೨೦ ರ ಬಿಹಾರ ವಿಧಾನಸಭಾ ಚುನಾವಣೆಯಲ್ಲಿ, ಮುಜಾಫರ್‌ಪುರ ಶೆಲ್ಟರ್ ಹೋಮ್ ಪ್ರಕರಣದಲ್ಲಿ ತಮ್ಮ ಪತಿ ಭಾಗಿಯಾಗಿರುವ ಆರೋಪದ ಪ್ರಕರಣಗಳ ನಂತರ ವರ್ಮಾ ಈ ಹಿಂದೆ ರಾಜೀನಾಮೆ ನೀಡಿದ್ದ ಜನತಾ ದಳ (ಯುನೈಟೆಡ್) ಪಕ್ಷವು ಅವರನ್ನು ಮತ್ತೆ ಚೆರಿಯಾ-ಬರಿಯಾರ್‌ಪುರ ಕ್ಷೇತ್ರದಿಂದ ಬಿಹಾರ ವಿಧಾನಸಭೆಗೆ ಪಕ್ಷದ ಅಭ್ಯರ್ಥಿಯನ್ನಾಗಿ ಮಾಡಿತು. 

ವರ್ಮಾ ಅವರು ಈ ಚುನಾವಣೆಯಲ್ಲಿ ಮಾಜಿ ಸಂಸದರಾಗಿದ್ದ ರಾಷ್ಟ್ರೀಯ ಜನತಾ ದಳದ ರಾಜ್ ಬನ್ಶಿ ಮಹ್ತೋ ಅವರಿಂದ ಪರಾಭವಗೊಂಡರು.

ಸಹ ನೋಡಿ 

 ಕುಶಾವಾಹ

ಉಲ್ಲೇಖಗಳು 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮಹಿಳಾ ರಾಜಕಾರಣಿಗಳು
ತಸ್ನೀಮ್ ಬಾನೊ

ತಸ್ನೀಮ್ ಬಾನೊ ೧೫೮ ವರ್ಷಗಳ ಸುದೀರ್ಘ ಇತಿಹಾಸದಲ್ಲಿ ಮೈಸೂರು ಸಿಟಿ ಕಾರ್ಪೊರೇಷನ್‌ನ ಮೊದಲ ಮುಸ್ಲಿಂ ಮಹಿಳಾ ಮೇಯರ್ ಆಗಿದ್ದಾರೆ.  ಅವರು ಜನತಾ ದಳ (ಜಾತ್ಯತೀತ)ದ    ರಾಜಕಾರಣಿಯಾಗಿದ್ದಾರೆ.

ಆರಂಭಿಕ ಜೀವನ ಮತ್ತು ಹಿನ್ನೆಲೆ 
ಬಾನೋ ಮುನ್ನವರ್ ಪಾಷಾ (ದರ್ಜಿ) ಮತ್ತು ತಹಸೀನ್ ಬಾನು (ಗೃಹಿಣಿ) ದಂಪತಿಗೆ ಜನಿಸಿದರು.  ಅವರು ಮೈಸೂರಿನ ಮಹಾರಾಣಿ ಕಾಲೇಜಿನಲ್ಲಿ ಕಲಾ ವಿಭಾಗದಲ್ಲಿ ಪದವಿಯನ್ನು ಪೂರ್ಣಗೊಳಿಸಿದ್ದಾರೆ.

ವೈಯಕ್ತಿಕ ಜೀವನ 
ಬಾನೋ ಸೈಯದ್ ಸಮೀವುಲ್ಲಾ ಅವರನ್ನು ವಿವಾಹವಾದರು. ದಂಪತಿಗೆ ಇಬ್ಬರು ಮಕ್ಕಳಿದ್ದಾರೆ.  ಆಕೆಯ ಚಿಕ್ಕಪ್ಪ ಅಲ್ಹಾಜ್ ನಾಸಿರುದ್ದೀನ್ ಬಾಬು ಮೈಸೂರಿನಲ್ಲಿ ಮೂರು ಬಾರಿ ಕಾರ್ಪೊರೇಟರ್ ಆಗಿದ್ದರು.

ರಾಜಕೀಯ ವೃತ್ತಿಜೀವನ 
ಬಾನೊ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನಿಂದ ರಾಜಕಾರಣಿಯಾಗಿ ವೃತ್ತಿ ಪ್ರಾರಂಭಿಸಿದರು. ಮಾರ್ಚ್ ೨೦೧೩ ರಲ್ಲಿ ವಾರ್ಡ್ ೨೬ - ಮೀನಾ ಬಜಾರ್, ಹಿಂದುಳಿದ ವರ್ಗಗಳ ಮಹಿಳೆಯರಿಗೆ ಮೀಸಲಾದ ವಾರ್ಡ್‌ನಿಂದ ಅಭ್ಯರ್ಥಿಯಾಗುವ ಮೂಲಕ ಚುನಾವಣೆಯನ್ನು ಮಾಡಿದರು. ೨೦೧೮ ರಲ್ಲಿ, ಅವರು ತಮ್ಮ ನಿಷ್ಠೆಯನ್ನು ಜನತಾ ದಳ (ಜಾತ್ಯತೀತ)ಕ್ಕೆ ಬದಲಾಯಿಸಿದರು ಮತ್ತು ರಾಜ್ಯ ವಿಧಾನಸಭಾ ಚುನಾವಣೆಯಲ್ಲಿ ಅವರನ್ನು ಬೆಂಬಲಿಸಿದರು. ಅವರು  ೩೧ ನೇ ವಯಸ್ಸಿನಲ್ಲಿ ಮೈಸೂರು ಸಿಟಿ ಕಾರ್ಪೊರೇಷನ್ ಚುನಾವಣೆಯಲ್ಲಿ ಕಾಂಗ್ರೆಸ್-ಜೆಡಿ(ಎಸ್) ಮೈತ್ರಿಕೂಟದ ಅಭ್ಯರ್ಥಿಯಾಗಿದ್ದರು. ಅವರು ೧೮ ಜನವರಿ ೨೦೨೦ ರಂದು ಮೇಯರ್ ಆಗಿ ನೇಮಕಗೊಂಡರು.  ನಂತರ ಮೈಸೂರಿನ ೨೨ ನೇ ಮೇಯರ್ ಆದರು.  ಮೇಯರ್ ಚುನಾವಣೆಯಲ್ಲಿ ಅವರು ಭಾರತೀಯ ಜನತಾ ಪಕ್ಷದ (ಬಿಜೆಪಿ) ಗೀತಾ ಯೋಗಾನಂದ್ ಅವರನ್ನು ಸೋಲಿಸಿದರು. ಕೇಂದ್ರ ಸಚಿವಾಲಯವು ದೇಶದಲ್ಲಿ ಸಿಎಎ-ಎನ್‌ಆರ್‌ಸಿಯನ್ನು ಜಾರಿಗೆ ತರಲು ಪ್ರಯತ್ನಿಸಿದ ಸಮಯದಲ್ಲಿ ಅವರ ನೇಮಕಾತಿ ನಡೆದಿದೆ.

ವಿವಾದಗಳು 
ಬಾನೊ ಅವರು ಉಪ ಆಯುಕ್ತೆ ರೋಹಿಣಿ ಸಿಂದೂರಿ ಮತ್ತು ಸಂಸದ ಪ್ರತಾಪ್ ಸಿಂಹ ಅವರೊಂದಿಗೆ ಅಸಭ್ಯವಾಗಿ ವರ್ತಿಸಿದ್ದಕ್ಕಾಗಿ ಬಹಿರಂಗ ಸಂಘರ್ಷಕ್ಕೆ ಇಳಿದರು.

ಉಲ್ಲೇಖಗಳು 

ಜೀವಂತ ವ್ಯಕ್ತಿಗಳು
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಕಪಿಲ ತೀರ್ಥಂ

ಕಪಿಲ ತೀರ್ಥಂ ಭಾರತದ ಆಂಧ್ರಪ್ರದೇಶದ ತಿರುಪತಿ ಜಿಲ್ಲೆಯ ತಿರುಪತಿಯಲ್ಲಿರುವ ಪ್ರಸಿದ್ಧ ಶೈವ ದೇವಾಲಯ ಮತ್ತು ತೀರ್ಥವಾಗಿದೆ. ಈ ವಿಗ್ರಹವನ್ನು ಕಪಿಲ ಮುನಿ ಸ್ಥಾಪಿಸಿದನೆಂದು ನಂಬಲಾಗಿದೆ ಆದ್ದರಿಂದ ಇಲ್ಲಿ ಶಿವನನ್ನು ಕಪಿಲೇಶ್ವರ ಎಂದು ಕರೆಯಲಾಗುತ್ತದೆ.

ಈ ದೇವಾಲಯವು ಶೇಷಾಚಲಂ ಬೆಟ್ಟಗಳ ಭಾಗವಾಗಿರುವ ತಿರುಮಲ ಬೆಟ್ಟಗಳ ಬುಡದಲ್ಲಿ ಕಡಿದಾದ ಮತ್ತು ಲಂಬವಾದ ಮುಖಗಳಲ್ಲಿ ಪರ್ವತದ ಗುಹೆಯ ಪ್ರವೇಶದ್ವಾರದಲ್ಲಿ ನಿಂತಿದೆ. ಅಲ್ಲಿ ಪರ್ವತದ ಹೊಳೆಯ ನೀರು ನೇರವಾಗಿ " ಕಪಿಲ ತೀರ್ಥಂ " ಎಂದು ಕರೆಯಲ್ಪಡುವ ದೇವಾಲಯದ ಪುಷ್ಕರಿಣಿಗೆ ಬೀಳುತ್ತದೆ. ಇಲ್ಲಿ ಕುಳಿತಿರುವ " ನಂದಿ "ಯ ಕಲ್ಲಿನ ಪ್ರತಿಮೆ, ಶಿವನ ಕುದುರೆ, ದೇವಾಲಯದ ಪ್ರವೇಶದ್ವಾರದಲ್ಲಿ ಭಕ್ತರು ಮತ್ತು ದಾರಿಹೋಕರನ್ನು ಸ್ವಾಗತಿಸುತ್ತದೆ.

ವ್ಯುತ್ಪತ್ತಿ 
ದೇವಾಲಯ ಮತ್ತು ತೀರ್ಥವು ಕಪಿಲ ಮುನಿಯಿಂದ ತನ್ನ ಹೆಸರನ್ನು ಪಡೆದುಕೊಂಡಿದೆ.

ದಂತಕಥೆ 
ದೇವಾಲಯದ ದಂತಕಥೆಯ ಪ್ರಕಾರ ಕಪಿಲ ಮುನಿ ಈ ಸ್ಥಳದಲ್ಲಿ ಶಿವನನ್ನು ಕುರಿತು ತಪಸ್ಸು ಮಾಡಿದರು ಮತ್ತು ಮುನಿಯ ಭಕ್ತಿಯಿಂದ ಸಂತೋಷಪಟ್ಟ ಶಿವ ಮತ್ತು ಪಾರ್ವತಿ ತಮ್ಮನ್ನು ತಾವು ಪ್ರಸ್ತುತಪಡಿಸಿದರು. ಲಿಂಗವು ಸ್ವಯಂ-ಪ್ರಕಟವಾಗಿದೆ ಎಂದು ನಂಬಲಾಗಿದೆ. ಕಪಿಲ ಮುನಿಯು ಪುಷ್ಕರಿಣಿಯಲ್ಲಿ (ತೀರ್ಥ) ಬಿಲಂ (ಕುಳಿ) ದಿಂದ ಭೂಮಿಗೆ ಹೊರಹೊಮ್ಮಿದನೆಂದು ನಂಬಲಾಗಿದೆ.

ಇತಿಹಾಸ 
ಈ ದೇವಾಲಯವು ೧೩ ನೇ ಮತ್ತು ೧೬ ನೇ ಶತಮಾನಗಳಲ್ಲಿ ವಿಜಯನಗರದ ರಾಜರಿಂದ, ವಿಶೇಷವಾಗಿ ಸಾಲುವ ನರಸಿಂಹ ದೇವರಾಯ ಮತ್ತು ಶ್ರೀ ಕೃಷ್ಣದೇವರಾಯ ಮತ್ತು ನಂತರದ ಕೆಲವು ಆಡಳಿತಗಾರರಾದ ವೆಂಕಟಪತಿ ರಾಯ ಮತ್ತು ಶ್ರೀ ಕೃಷ್ಣ ದೇವರಾಯನ ಅಳಿಯರಾದ ಅಳಿಯ ರಾಮರಾಯರಿಂದ ಉತ್ತಮ ಪೋಷಣೆಯನ್ನು ಪಡೆಯಿತು.

ಆಡಳಿತ 
ಈಗಿನ ದೇವಾಲಯವು ತಿರುಮಲ ತಿರುಪತಿ ದೇವಸ್ಥಾನಗಳ (ಟಿಟಿಡಿ) ಆಡಳಿತದಲ್ಲಿದೆ. ಟಿಟಿಡಿ(TTD) ಅಡಿಯಲ್ಲಿ ಈ ದೇವಾಲಯವು ನಿರಂತರ ರಕ್ಷಣೆ ಮತ್ತು ಪೋಷಣೆಯನ್ನು ಪಡೆಯುತ್ತದೆ ಮತ್ತು ವಾರ್ಷಿಕ ಉತ್ಸವಗಳನ್ನು ಮಹಾ ವೈಭವದಿಂದ ಆಚರಿಸಲಾಗುತ್ತದೆ.

ಧಾರ್ಮಿಕ ಪ್ರಾಮುಖ್ಯತೆ 
ಕಾರ್ತಿಕ ಮಾಸದಲ್ಲಿ ಹುಣ್ಣಿಮೆಯ ದಿನದಂದು ಮೂರು ಲೋಕಗಳಲ್ಲಿರುವ ಎಲ್ಲಾ ತೀರ್ಥಗಳು ಮಧ್ಯಾಹ್ನ ಹತ್ತು ಘಟಿಕಾಗಳಿಗಾಗಿ (ಒಂದು ಘಟಿಕಾ ೨೪ ನಿಮಿಷಗಳಿಗೆ ಸಮಾನ) ಈ ಕಪಿಲ ತೀರ್ಥದಲ್ಲಿ ವಿಲೀನಗೊಳ್ಳುತ್ತವೆ. ಆ ಶುಭ ಸಮಯದಲ್ಲಿ ಸ್ನಾನ ಮಾಡುವ ವ್ಯಕ್ತಿಗಳು ಜನನ ಮತ್ತು ಮರಣದ ಚಕ್ರದಿಂದ ('ಬ್ರಹ್ಮಲೋಕ') ಮೋಕ್ಷವನ್ನು ಪಡೆಯುತ್ತಾರೆ ಎಂದು ನಂಬಲಾಗಿದೆ. ಇದಲ್ಲದೆ, ತಮ್ಮ ಅಗಲಿದ ಪೂರ್ವಜರ ಆತ್ಮಗಳಿಗೆ ಪಿಂಡಮ್ (ತಿಧಿ ಅಥವಾ ತಧಿನಾ) ಅನ್ನು ಎಂದಿಗೂ ಅರ್ಪಿಸದವರು ಅದನ್ನು ಇಲ್ಲಿ ಮಾಡಬಹುದು ಮತ್ತು ಹಿಂದೆ ಅದನ್ನು ಮಾಡದ ಕಾರಣ ನಿಮ್ಮ ಪಾಪಗಳನ್ನು ತೊಳೆಯಬಹುದು.

ಹಬ್ಬಗಳು 
ಈ ದೇವಾಲಯವು ಮಹಾ ಶಿವರಾತ್ರಿ, ಕಾರ್ತಿಕ ದೀಪ, ವಿನಾಯಕ ಚೌತಿ, ಆದಿಕೀರ್ತಿಕ ಇತ್ಯಾದಿಗಳನ್ನು ಒಳಗೊಂಡಿರುವ ಶೈವ ಧರ್ಮದ ಎಲ್ಲಾ ಪ್ರಮುಖ ಹಬ್ಬಗಳನ್ನು ಆಚರಿಸುತ್ತದೆ. ಕಪಿಲೇಶ್ವರ ಸ್ವಾಮಿ ಬ್ರಹ್ಮೋತ್ಸವಗಳು ಫೆಬ್ರವರಿ ತಿಂಗಳಲ್ಲಿ ಟಿಟಿಡಿಯಿಂದ ಆಚರಿಸಲ್ಪಡುವ ದೇವಾಲಯದ ಅತಿದೊಡ್ಡ ಕಾರ್ಯಕ್ರಮವಾಗಿದೆ. ಇದು ಒಂಬತ್ತು ದಿನಗಳ ಕಾರ್ಯಕ್ರಮವಾಗಿದ್ದು, ಶಿವ ಮತ್ತು ಪಾರ್ವತಿಯ ಮೆರವಣಿಗೆ ದೇವತೆಯನ್ನು ಹಂಸ ವಾಹನದಿಂದ ಪ್ರಾರಂಭಿಸಿ ತ್ರಿಶೂಲ ಸ್ನಾನದೊಂದಿಗೆ (ಶಿವ ತ್ರಿಶೂಲಕ್ಕೆ ಆಕಾಶ ಸ್ನಾನ) ವಿವಿಧ ವಾಹನಗಳಲ್ಲಿ ಮೆರವಣಿಗೆ ನಡೆಸಲಾಗುತ್ತದೆ.

ಉಪ-ದೇಗುಲಗಳು 
ಮುಖ್ಯ ದೇವಾಲಯದ ಆವರಣದಲ್ಲಿ ಅನೇಕ ಉಪ-ದೇಗುಲಗಳಿವೆ. ಶಿವ, ವಿನಾಯಕ, ಸುಬ್ರಮಣ್ಯ, ಅಗಸ್ತೇಶ್ವರ, ರುಕ್ಮಿಣಿ ಸತ್ಯಭಾಮ ಸಮೇತ ಶ್ರೀ ಕೃಷ್ಣನ ಕಾಮಾಕ್ಷಿ ದೇವಾಲಯಗಳು ಅವುಗಳಲ್ಲಿ ಕೆಲವು.

ಸಹ ನೋಡಿ 

 ಕಪಿಲ
ತಿರುಪತಿ

ಉಲ್ಲೇಖಗಳು 

ಹಿಂದೂ ದೇವಾಲಯಗಳು
ದೇವಾಲಯಗಳು
ಆಂಧ್ರ ಪ್ರದೇಶದ ಪ್ರವಾಸಿ ತಾಣಗಳು
ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಗಾವಳಿ, ಉಡುಪಿ

ಗಾವಳಿಯು ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಕುಂದಾಪುರ ತಾಲೂಕಿನಲ್ಲಿರುವ ಒಂದು ಗ್ರಾಮವಾಗಿದ್ದು, ಇಲ್ಲಿ ಇತಿಹಾಸಪೂರ್ವ ಶಿಲಾ ಚಿತ್ರಗಳು ಕಂಡುಬರುತ್ತವೆ.

ಪುರಾತತ್ವ ಸಂಶೋಧನೆಗಳು 
ಗಾವಳಿಯ ಗ್ರಾಮದೇವತೆ ಬ್ರಹ್ಮಸ್ಥಾನ ದೇವಾಲಯದ ಸಮೀಪ ಬಂಡೆಯ ಮೇಲೆ ಕಲ್ಲಿನ ರೇಖಾಚಿತ್ರಗಳು ಕೆತ್ತನೆಯ ರೂಪದಲ್ಲಿವೆ. ಭಾರತೀಯ ಮೂಲದ್ದೇ ಆಗಿರುವ ಅಮೆರಿಕಾದ 'ಬ್ರಹ್ಮನ್' ಹಸುವಿನ ಆಕೃತಿಯನ್ನು ಬಂಡೆಯ ಮೇಲೆ ಕೆತ್ತಲಾಗಿದೆ ಮತ್ತು ಈ ರೇಖಾ ರೇಖಾಚಿತ್ರವನ್ನು ರಂಗೋಲಿ ರೇಖಾಚಿತ್ರಗಳಿಗೆ ವಿಸ್ತರಿಸಲಾಗಿದೆ.  ಬಂಡೆಗಳ ಮೇಲೆ ಇದೇ ರೀತಿಯ ಕೆತ್ತನೆಯ ರೇಖಾಚಿತ್ರಗಳು ಹಿರೇ ಬೆಣಕಲ್, ಬಳ್ಳಾರಿ ಜಿಲ್ಲೆಯ ರಾಂಪುರ, ಉತ್ತರ ಕನ್ನಡ ಜಿಲ್ಲೆಯ ಸೋಂದಾದಲ್ಲಿ ಕಂಡುಬರುತ್ತವೆ. 

ಈ ಸ್ಥಳದಲ್ಲಿ ಹೊಸ ಶಿಲಾಯುಗಕ್ಕೆ ಸೇರಿದ ಒಂದು ಬದಿಯ ಆಯುಧದ ರೂಪದಂತೆ ಕಾಣಿಸುವ ಕಲ್ಲಿನ ಉಪಕರಣಗಳು ಮತ್ತು ಮರಳುಗಲ್ಲಿನ ಆಯುಧಗಳು ಕಂಡುಬಂದಿವೆ.  ಇಂತಹ ಆಯುಧಗಳನ್ನು ಡೊಲೊರೈಟ್ ಕಲ್ಲಿನಿಂದ ತಯಾರಿಸಲಾಗುತ್ತದೆ ಮತ್ತು ಅವುಗಳು ಉತ್ತಮವಾದ ಮೇಲ್ಮೈಯನ್ನು ಹೊಂದಿರುತ್ತದೆ ಮತ್ತು ಈಟಿಯನ್ನು ಹೋಲುತ್ತದೆ. 

ಕ್ರಿಸ್ತಪೂರ್ವ ೮೦೦-೬೦೦ ಇಸವಿಯದ್ದೆಂದು ಗುರುತಿಸಲಾದ, ಸಮುದ್ರಮಟ್ಟದಿಂದ 250 ಅಡಿ ಎತ್ತರದಲ್ಲಿ ಸ್ಥಿತಗೊಂಡಿರುವ ಈ ಸ್ಥಳವನ್ನು  ಪ್ರಸಿದ್ಧ ಇತಿಹಾಸಕಾರ ಡಾ.ಎ.ಸುಂದರ ಅವರು ಗುರುತಿಸಿರುತ್ತಾರೆ. ಇಲ್ಲಿ ಕಂಡುಬಂದಿರುವ ಕಲ್ಲಿನ ಆಯುಧಗಳು ಕ್ರಿ.ಪೂ. 2000-1500 BCE ರಷ್ಟು ಹಳೆಯದ್ದೆಂದೂ ಗುರುತಿಸಲಾಗಿದೆ. 

ಉಡುಪಿ ಜಿಲ್ಲೆಯಲ್ಲಿ ಕಂಡುಬರುವ ಮಧ್ಯಶಿಲಾಯುಗದ ತಾಣಗಳಾದ ಅವರ್ಸೆ, ಮಸಿಕೆರೆ, ಗುಡ್ಡೆಟ್ಟು, ಕೊಳನಕಲ್ಲು, ನಂಚಾರು, ಪೇತ್ರಿ ಸಮೀಪದ ಸಾಸ್ತಾವು ಇತ್ಯಾದಿಗಳ ಪಟ್ಟಿಯಲ್ಲಿ ಗಾವಳಿಯನ್ನೂ ಸೇರಿಸಲಾಗಿದೆ.

ಈ ಪುಟವನ್ನೂ ನೋಡಿ 

 ಸೋಂದಾ, ಕರ್ನಾಟಕ

ಬಾಹ್ಯ ಕೊಂಡಿಗಳು 

 ಗಾವಳಿಯಲ್ಲಿ ದೊರೆತ ಕಲ್ಲಿನ ಉಪಕರಣಗಳ ಚಿತ್ರ

ಉಲ್ಲೇಖಗಳು 

ಉಡುಪಿ ಜಿಲ್ಲೆಯ ಗ್ರಾಮಗಳು
ಪ್ರತಿಮಾ ಭೌಮಿಕ್

ಪ್ರತಿಮಾ ಭೌಮಿಕ್ (ಜನನ ೨೮ ಮೇ ೧೯೬೯) ಒಬ್ಬ ಭಾರತೀಯ ರಾಜಕಾರಣಿ. ಅವರು ೨೦೨೧ ರಿಂದ ೨೦೨೩ ರವರೆಗೆ  ಮೋದಿಯವರ ಸಚಿವಾಲಯದಲ್ಲಿ ಸಾಮಾಜಿಕ ನ್ಯಾಯ ಮತ್ತು ಸಬಲೀಕರಣ ಸಚಿವಾಲಯದಲ್ಲಿ ರಾಜ್ಯ ಸಚಿವರಾಗಿ ಸೇವೆ ಸಲ್ಲಿಸಿದ್ದಾರೆ. ಅವರು ಈಶಾನ್ಯದಿಂದ ಕೇಂದ್ರ ಸಚಿವರಾದ ಮೊದಲ ತ್ರಿಪುರ ನಿವಾಸಿ ಮತ್ತು ಎರಡನೇ ಮಹಿಳೆಯಾಗಿದ್ದಾರೆ. ಅವರು ೨೦೧೯ ರಿಂದ ೨೦೨೩ ರವರೆಗೆ ಭಾರತೀಯ ಜನತಾ ಪಕ್ಷದ ಸದಸ್ಯರಾಗಿ ತ್ರಿಪುರಾ ಪಶ್ಚಿಮದಿಂದ ಭಾರತದ ಸಂಸತ್ತಿನ ಕೆಳಮನೆಯಾದ ಲೋಕಸಭೆಗೆ ಚುನಾಯಿತರಾದರು. ೨೦೧೬ ರಲ್ಲಿ ಅವರು ಬಿಜೆಪಿ, ತ್ರಿಪುರ ರಾಜ್ಯ ಘಟಕದ ರಾಜ್ಯ ಪ್ರಧಾನ ಕಾರ್ಯದರ್ಶಿಯಾದರು. ಅವರು ೧೯೯೧ ರಿಂದ ಬಿಜೆಪಿ ಸದಸ್ಯರಾಗಿದ್ದಾರೆ. ಅವರು ೨೦೨೩ ರಲ್ಲಿ ರಾಜೀನಾಮೆ ನೀಡುವವರೆಗೆ ಧನ್‌ಪುರ್ ಕ್ಷೇತ್ರದಿಂದ ತ್ರಿಪುರಾ ವಿಧಾನಸಭೆಯ ಸದಸ್ಯರಾಗಿ ಆಯ್ಕೆಯಾಗಿದ್ದಾರೆ.

ಲೋಕಸಭೆಯ ಪಕ್ಷದ ವಿಪ್ ಆಗಿ
ಶ್ರೀಮತಿ ಪ್ರತಿಮಾ ಭೌಮಿಕ್ ಅವರು ತಮ್ಮನ್ನು ಪಕ್ಷದ ಲೋಕಸಭೆಯ ವಿಪ್ ಪಟ್ಟಿಯಲ್ಲಿ ಸೇರಿಸಿದ್ದಕ್ಕಾಗಿ ಪ್ರಧಾನಿ ನರೇಂದ್ರ ಮೋದಿ ಮತ್ತು ಬಿಜೆಪಿ ಅಧ್ಯಕ್ಷ ಅಮಿತ್ ಶಾ ಅವರಿಗೆ ಕೃತಜ್ಞತೆ ಸಲ್ಲಿಸಿದ್ದಾರೆ.

ಸಂಸತ್ ಸದಸ್ಯರಾಗಿ
ಪ್ರತಿಮಾ ಭೌಮಿಕ್ ಅವರು ತ್ರಿಪುರ ಪಶ್ಚಿಮದಿಂದ ೧೭ನೇ ಲೋಕಸಭೆಗೆ ಆಯ್ಕೆಯಾದರು. ಔಪಚಾರಿಕವಾಗಿ ಫಲಿತಾಂಶ ಪ್ರಕಟವಾದ ನಂತರ ಐಎಎನ್‌ಎಸ್‌ಗೆ ನೀಡಿದ ಸಂದರ್ಶನದಲ್ಲಿ ೫೦ ರ ಹರೆಯದ ವಿಜ್ಞಾನ ಪದವೀಧರ ಪ್ರತಿಮಾ ಭೌಮಿಕ್ “ರಾಜ್ಯದ ಸರ್ವತೋಮುಖ ಅಭಿವೃದ್ಧಿಗೆ ನಾನು ಶ್ರಮಿಸುತ್ತೇನೆ. ಪ್ರಧಾನಿ ನರೇಂದ್ರ ಮೋದಿ ಮತ್ತು ಪಕ್ಷದ ಅಧ್ಯಕ್ಷ ಅಮಿತ್ ಶಾ ಅಭಿವೃದ್ಧಿ ಮಂತ್ರ ಮತ್ತು ದೂರದೃಷ್ಟಿಯು ಜನರ ಕಲ್ಯಾಣ ನಮ್ಮ ಭವಿಷ್ಯದ ಕ್ರಮವಾಗಿದೆ " ಎಂದರು.

"ತ್ರಿಪುರಾವನ್ನು ಮಾದರಿ ರಾಜ್ಯವನ್ನಾಗಿ ಮಾಡುವ ಮುಖ್ಯಮಂತ್ರಿ ಬಿಪ್ಲಬ್ ಕುಮಾರ್ ದೇಬ್ ಅವರ ದೂರದೃಷ್ಟಿಯನ್ನು ಈಡೇರಿಸಲು ನಾವೆಲ್ಲರೂ ಒಟ್ಟಾಗಿ ಕನಸನ್ನು ನನಸಾಗಿಸಲು ಶ್ರಮಿಸುತ್ತೇವೆ" ಎಂದು ಬಿಜೆಪಿಯ ರಾಜ್ಯ ಘಟಕದ ಪ್ರಧಾನ ಕಾರ್ಯದರ್ಶಿ ಭೌಮಿಕ್ ಹೇಳಿದರು.

ಭೌಮಿಕ್ ಅವರು ೫,೭೩,೫೩೨ ಮತಗಳನ್ನು (ಚಲಿಸಿದ ಮಾನ್ಯ ಮತಗಳ ಶೇಕಡಾ ೫೧.೭೭) ತ್ರಿಪುರಾ ಪಶ್ಚಿಮ ಕ್ಷೇತ್ರದಿಂದ ಪಡೆದು, ತಮ್ಮ ಕಾಂಗ್ರೆಸ್ ಪ್ರತಿಸ್ಪರ್ಧಿ ಸುಬಲ್ ಭೌಮಿಕ್ ಅವರನ್ನು ೩,೦೫,೬೮೯ ಮತಗಳ ಅಂತರದಿಂದ ಸೋಲಿಸಿ ಗೆದ್ದರು. ಕಾಂಗ್ರೆಸ್‌ನ ಮಹಾರಾಣಿ ಬಿಭು ನಂತರ ಇವರು ತ್ರಿಪುರಾದ ಎರಡನೇ ಲೋಕಸಭಾ ಸದಸ್ಯರಾಗಿದ್ದಾರೆ.

ಲೋಕಸಭೆ ಸ್ಥಾಯಿ ಸಮಿತಿ
 ಸದಸ್ಯ, ಆಹಾರ, ಗ್ರಾಹಕ ವ್ಯವಹಾರಗಳು ಮತ್ತು ಸಾರ್ವಜನಿಕ ವಿತರಣೆಯ ಸ್ಥಾಯಿ ಸಮಿತಿ
 ಸದಸ್ಯರು, ಸದನದ ಸಭೆಗಳಿಗೆ ಸದಸ್ಯರ ಗೈರುಹಾಜರಿ ಸಮಿತಿ

ಮೊದಲ ಸಂಬಳದ ಕೊಡುಗೆ
ತ್ರಿಪುರಾ ಪಶ್ಚಿಮ ಸಂಸದೀಯ ಕ್ಷೇತ್ರದ ಲೋಕಸಭಾ ಸಂಸದೆ ಪ್ರತಿಮಾ ಭೌಮಿಕ್ ಅವರು ತಮ್ಮ ಮೊದಲ ತಿಂಗಳ ಸಂಬಳದಿಂದ ೧,೦೦,೦೦೦ ರೂಪಾಯಿಗಳನ್ನು ಅಸ್ಸಾಂ ಪ್ರವಾಹ ಪರಿಹಾರಕ್ಕಾಗಿ ದೇಣಿಗೆ ನೀಡಿದರು. ಅಸ್ಸಾಂನ ೧೭ ಜಿಲ್ಲೆಗಳಲ್ಲಿ ೨,೦೦೦ ಕ್ಕೂ ಹೆಚ್ಚು ಹಳ್ಳಿಗಳನ್ನು ಮುಳುಗಿಸಿದ ಪ್ರವಾಹದಲ್ಲಿ ಕನಿಷ್ಠ ೬೭ ಜನರು ಸಾವನ್ನಪ್ಪಿದ್ದಾರೆ ಮತ್ತು ೩೩,೫೫,೮೩೭ ಜನರು ಪ್ರಭಾವಿತರಾಗಿದ್ದಾರೆ.

ಕೇಂದ್ರ ಸಚಿವ
ಕ್ಯಾಬಿನೆಟ್ ಕೂಲಂಕುಷ ಪರೀಕ್ಷೆ ನಡೆದಾಗ ಅವರು ಎರಡನೇ ಮೋದಿ ಸಚಿವಾಲಯದಲ್ಲಿ ಸಾಮಾಜಿಕ ನ್ಯಾಯ ಮತ್ತು ಸಬಲೀಕರಣದ ರಾಜ್ಯ ಸಚಿವರಾದರು. ಅವರು ತ್ರಿಪುರಾದಿಂದ ಮೊದಲ ಕೇಂದ್ರ ಸಚಿವರಾದರು.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
ಪಾರ್ಲಿಮೆಂಟ್ ಆಫ್ ಇಂಡಿಯಾ ವೆಬ್‌ಸೈಟ್‌ನಲ್ಲಿ ಅಧಿಕೃತ ಜೀವನಚರಿತ್ರೆಯ ರೇಖಾಚಿತ್ರ

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಐಸಿಸಿ ಪುರುಷರ ಟಿ೨೦ಐ ಶ್ರೇಯಾಂಕ

ಐಸಿಸಿ ಪುರುಷರ ಟಿ೨೦ಐ ಶ್ರೇಯಾಂಕ ಅಂತರಾಷ್ಟ್ರೀಯ ಕ್ರಿಕೆಟ್ ಮಂಡಳಿಯ ಅಂತಾರಾಷ್ಟ್ರೀಯ ಟ್ವೆಂಟಿ20 ಕ್ರಿಕೆಟ್ ಶ್ರೇಯಾಂಕ ವ್ಯವಸ್ಥೆಯಾಗಿದೆ .  ಪ್ರತಿ ಟ್ವೆಂಟಿ20 ಅಂತರಾಷ್ಟ್ರೀಯ (T20I) ಪಂದ್ಯದ ನಂತರ , ಒಳಗೊಂಡಿರುವ ಎರಡು ತಂಡಗಳು ಗಣಿತದ ಸೂತ್ರದ ಆಧಾರದ ಮೇಲೆ ಅಂಕಗಳನ್ನು ಪಡೆಯುತ್ತವೆ. ಪ್ರತಿ ತಂಡದ ಅಂಕಗಳ ಒಟ್ಟು ಮೊತ್ತವನ್ನು ರೇಟಿಂಗ್ ನೀಡಲು ಒಟ್ಟು ಪಂದ್ಯಗಳ ಸಂಖ್ಯೆಯಿಂದ ಭಾಗಿಸಲಾಗಿದೆ , ಮತ್ತು ಎಲ್ಲಾ ತಂಡಗಳು ರೇಟಿಂಗ್‌ನ ಕ್ರಮದಲ್ಲಿ ಟೇಬಲ್‌ನಲ್ಲಿ ಸ್ಥಾನ ಪಡೆದಿವೆ .  ತಂಡಗಳು ಶ್ರೇಯಾಂಕ ಪಟ್ಟಿಯಲ್ಲಿ ಉಳಿಯಲು ಹಿಂದಿನ ಮೂರರಿಂದ ನಾಲ್ಕು ವರ್ಷಗಳಲ್ಲಿ ಕನಿಷ್ಠ ಆರು ಟಿ20ಐ ಪಂದ್ಯಗಳನ್ನು ಆಡಿರಬೇಕು . 

ಭಾರತವು ಪ್ರಸ್ತುತ ICC ಪುರುಷರ T20I ತಂಡದ ಶ್ರೇಯಾಂಕದಲ್ಲಿ ಅಗ್ರಸ್ಥಾನದಲ್ಲಿದೆ, ಅವರು 21 ಫೆಬ್ರವರಿ 2022 ರಿಂದ ಈ ಸ್ಥಾನವನ್ನು ಹೊಂದಿದ್ದಾರೆ
ಮಹಾತ್ಮ ಗಾಂಧಿ ಸ್ಮಾರಕ (ಮಿಲ್ವಾಕೀ)

ಮಹಾತ್ಮಾ ಗಾಂಧಿ ಸ್ಮಾರಕವು ಗೌತಮ್ ಪಾಲ್ ಅವರ 2002 ರ ಸಾರ್ವಜನಿಕ ಶಿಲ್ಪವಾಗಿದ್ದು, ಯುನೈಟೆಡ್ ಸ್ಟೇಟ್ಸ್‌ನ ವಿಸ್ಕಾನ್ಸಿನ್‌ನ ಮಿಲ್ವಾಕೀ ಡೌನ್‌ಟೌನ್‌ನಲ್ಲಿರುವ ಮಿಲ್ವಾಕೀ ಕೌಂಟಿ ಕೋರ್ಟ್‌ಹೌಸ್‌ನಲ್ಲಿದೆ .

ವಿವರಣೆ 
8 ಅಡಿ 8 ರಲ್ಲಿ (2.64 m) ಶಿಲ್ಪವು ಭಾರತೀಯ ನಾಗರಿಕ ಹಕ್ಕುಗಳ ನಾಯಕ ಮಹಾತ್ಮ ಗಾಂಧಿ ಸಾಂಪ್ರದಾಯಿಕ ಉಡುಗೆಯನ್ನು ಧರಿಸಿ ಮತ್ತು ಉದ್ದನೆಯ ಸಿಬ್ಬಂದಿಯೊಂದಿಗೆ ನಡೆಯುವುದನ್ನು ಚಿತ್ರಿಸುತ್ತದೆ. ಅವನ ತಲೆ ಬೋಳಾಗಿದೆ, ಮತ್ತು ಅವನ ಎದೆ, ಭುಜಗಳು ಮತ್ತು ಕಾಲುಗಳು ಬರಿದಾಗಿವೆ. ಅವನು ಕನ್ನಡಕವನ್ನು ಧರಿಸುತ್ತಾನೆ ಮತ್ತು ಅವನ ನೋಟವು ಅವನು ನಡೆಯುವ ದಾರಿಯ ಕಡೆಗೆ ನಿರ್ದೇಶಿಸಲ್ಪಡುತ್ತದೆ. ಅವನು ಚಪ್ಪಲಿಯನ್ನು ಧರಿಸುತ್ತಾನೆ. ಆಕೃತಿಯು ಕೋರ್ಟ್‌ಹೌಸ್‌ನಿಂದ ದೂರದಲ್ಲಿದೆ, ಪೂರ್ವಕ್ಕೆ ಡೌನ್‌ಟೌನ್ ಮತ್ತು ಮಿಚಿಗನ್ ಸರೋವರದ ಕಡೆಗೆ ನಡೆಯುವಂತೆ ಕಾಣುತ್ತದೆ.  ವಾಷಿಂಗ್ಟನ್, DC ಯಲ್ಲಿನ ಮಹಾತ್ಮ ಗಾಂಧಿ ಸ್ಮಾರಕವು ಗೌತಮ ಪಾಲ್ ಅವರ ಇದೇ ರೀತಿಯ ಪ್ರತಿಮೆಯನ್ನು ಒಳಗೊಂಡಿದೆ, ಇದನ್ನು ಕೆಂಪು  ಗ್ರಾನೈಟ್ ಸ್ತಂಭದ ಮೇಲೆ ಕೂಡ ಅಳವಡಿಸಲಾಗಿದೆ.

ಈ ಶಿಲ್ಪವು ಮೊನಚಾದ ಕೆಂಪು ಗ್ರಾನೈಟ್ ತಳಹದಿಯ ಮೇಲೆ ನಿಂತಿದೆ, ಅದರ ಮೇಲೆ ಕಂಚಿನ ಫಲಕಗಳನ್ನು ಪಠ್ಯಗಳನ್ನು ಪ್ರದರ್ಶಿಸಲು ನಾಲ್ಕು ಬದಿಗಳಲ್ಲಿ ಜೋಡಿಸಲಾಗಿದೆ. ನ್ಯಾಯಾಲಯದ ಬಾಗಿಲುಗಳ ನಡುವೆ "ಸತ್ಯ" ಮತ್ತು "ನ್ಯಾಯ" ಎಂದು ಲೇಬಲ್ ಮಾಡಿರುವುದು ಶಿಲ್ಪದ ಸಂದೇಶವನ್ನು ಬಲಪಡಿಸುತ್ತದೆ.

ಐತಿಹಾಸಿಕ ಮಾಹಿತಿ 
ವಿಸ್ಕಾನ್ಸಿನ್ ಒಕ್ಕೂಟದ ಏಷ್ಯನ್ ಇಂಡಿಯನ್ ಆರ್ಗನೈಸೇಶನ್ಸ್ (WCAIO) ಶಿಲ್ಪ ಮತ್ತು ಅದರ ಸ್ಥಾಪನೆಗಾಗಿ $12,000 ಸಂಗ್ರಹಿಸಿತು. WCAIO ಮಿಲ್ವಾಕೀ ಪ್ರದೇಶದಲ್ಲಿ 16 ಭಾರತೀಯ ಅಮೇರಿಕನ್ ಗುಂಪುಗಳನ್ನು ಪ್ರತಿನಿಧಿಸುತ್ತದೆ. ಇಂಡಿಯನ್ ಕೌನ್ಸಿಲ್ ಫಾರ್ ಕಲ್ಚರಲ್ ರಿಲೇಶನ್ಸ್ ಸಹ ಬೆಂಬಲ ನೀಡಿತು. ಮಾರ್ಕ್ವೆಟ್ ಯೂನಿವರ್ಸಿಟಿ ಸ್ಕೂಲ್ ಆಫ್ ಡೆಂಟಿಸ್ಟ್ರಿಯ ನಿವೃತ್ತ ಡೀನ್ ಕುಮಾರ್ ಧಲಿವಾಲ್ ಮತ್ತು ಅವರ ಪತ್ನಿ ದರ್ಶನ್ ಅವರು ಶಿಲ್ಪವನ್ನು ಮಿಲ್ವಾಕೀಗೆ ತರುವ ಅಭಿಯಾನದ ನೇತೃತ್ವ ವಹಿಸಿದ್ದರು ಅಲ್ಲದೆ  $25,000 ದೇಣಿಗೆ ನೀಡಿದರು. ಧಲಿವಾಲ್ ಅವರು ಇಂಡಿಯಾ-ವೆಸ್ಟ್ ನ್ಯೂಸ್‌ಪೇಪರ್‌ಗೆ ಹೇಳಿದರು, "ಮಹಾತ್ಮ ಗಾಂಧಿಯವರ ಸಂದೇಶಗಳು ಜಗತ್ತಿನಲ್ಲಿ ಹಿಂಸೆಯನ್ನು ತಡೆಗಟ್ಟಲು ಮಾತ್ರವಲ್ಲ, ಕೌಟುಂಬಿಕ ಹಿಂಸಾಚಾರ ಮತ್ತು ಬೀದಿಗಳಲ್ಲಿನ ಹಿಂಸಾಚಾರಕ್ಕೂ ಸಹ ಮಹತ್ವದ್ದಾಗಿದೆ." 

ಮಿಲ್ವಾಕೀ ಕೌಂಟಿಯು ಶಿಲ್ಪವನ್ನು ದಾನ ಮಾಡುವ ಪ್ರಸ್ತಾಪವನ್ನು ಒಪ್ಪಿಕೊಂಡಿತು ಮತ್ತು ಆರಂಭದಲ್ಲಿ ಹತ್ತು ಸಂಭವನೀಯ ಸ್ಥಳಗಳನ್ನು ಪ್ರಸ್ತಾಪಿಸಿತು. ಭಾರತೀಯ ಅಮೇರಿಕನ್ ಸಮುದಾಯವು ಮ್ಯಾಕ್‌ಆರ್ಥರ್ ಸ್ಕ್ವೇರ್‌ನಲ್ಲಿ ಸೈಟ್ ಅನ್ನು ಆಯ್ಕೆ ಮಾಡಿದೆ ಏಕೆಂದರೆ "ಇದು ಸುಂದರವಾದ, ಪ್ರಶಾಂತ ವಾತಾವರಣವಾಗಿದೆ." 

ಈ ಶಿಲ್ಪವನ್ನು ಅಕ್ಟೋಬರ್ 5, 2002 ರಂದು ಅನಾವರಣಗೊಳಿಸಲಾಯಿತು ಮತ್ತು ಸಮರ್ಪಣಾ ಕಾರ್ಯಕ್ರಮವು ಶಾಂತಿ ಮೆರವಣಿಗೆ, ವಿಸ್ಕಾನ್ಸಿನ್ ಚುನಾಯಿತ ಅಧಿಕಾರಿಗಳು ಮತ್ತು ಭಾರತೀಯ ರಾಯಭಾರಿ ಲಲಿತ್ ಮಾನ್ಸಿಂಗ್ ಅವರ ಭಾಷಣಗಳು ಮತ್ತು ಭಜನೆಗಳ ಗಾಯನವನ್ನು ಒಳಗೊಂಡಿತ್ತು. ಭಾರತ-ಪಶ್ಚಿಮ ಪತ್ರಿಕೆಯ ಪ್ರಕಾರ, 850 ಜನರು ಸಮರ್ಪಣೆಗೆ ಹಾಜರಾಗಿದ್ದರು.

ಈ ಶಿಲ್ಪವು ಸ್ಥಳೀಯ ಭಾರತೀಯ ಅಮೇರಿಕನ್ ಸಮುದಾಯಕ್ಕೆ ಮತ್ತು ಶಾಂತಿ ಕಾರ್ಯಕರ್ತರಿಗೆ ಜಾಗರಣೆ ಮಾಡುವ ಸ್ಥಳವಾಗಿದೆ.

ಕಲಾತ್ಮಕ ಚಿತ್ರಣಗಳ ಪಟ್ಟಿಯ ಕೊಂಡಿ 

 ಮಹಾತ್ಮಾ ಗಾಂಧಿಯವರ ಕಲಾತ್ಮಕ ಚಿತ್ರಣಗಳ ಪಟ್ಟಿ

ಉಲ್ಲೇಖಗಳು
ಅಘಾಸುರ

ಅಘಾಸುರ (ಸಂಸ್ಕೃತ: अघासुर) ಎಂಬುದು ಹಿಂದೂ ಸಾಹಿತ್ಯ, ವಿಶೇಷವಾಗಿ ಭಾಗವತ ಪುರಾಣದಲ್ಲಿ ಕಾಣಿಸಿಕೊಂಡಿರುವ ಅಸುರ. ಕಂಸನು ತನ್ನ ಶತ್ರುವಾದ ಶ್ರೀಕೃಷ್ಣನನ್ನು ಕೊಲ್ಲಲು  ಕಳುಹಿಸಿದ ಅನೇಕ ರಾಕ್ಷಸರಲ್ಲಿ ಅಘಾಸುರನೂ ಒಬ್ಬನು. ಈ ರಾಕ್ಷಸನ ಹಿರಿಯ ಸಹೋದರಿ ಪೂತನಿ ಮತ್ತು ಸಹೋದರಬಕಾಸುರ.

ಅಘಾಸುರನು ಕಂಸನೊಂದಿಗೆ ಮೈತ್ರಿ ಮಾಡಿಕೊಂಡ ಬುಡಕಟ್ಟು ಜನಾಂಗಗಳಲ್ಲಿ ಒಬ್ಬನೆಂದು ಹೇಳಲಾಗಿದೆ. ಕೃಷ್ಣನು ಅಘಾಸುರನನ್ನು ಕೊಂದ ವಿಷಯವನ್ನು ಪರೀಕ್ಷಿತ ರಾಜನಿಗೆ ಋಷಿ ಶುಕನು  ಭಾಗವತ ಪುರಾಣದಲ್ಲಿ ವಿವರಿಸಿದ್ದಾನೆ.

ದಂತಕಥೆ 
ರಾಜ ಕಂಸ ಕೃಷ್ಣನನ್ನು ಕೊಲ್ಲಲೂ ಅನೇಕ ಪ್ರಯತ್ನಗಳನ್ನು ಮಾಡಿದನು ಆದರೆ ಅವೆಲ್ಲವೂ ವಿಫಲವಾದವು. ಪೂತನಿ ಮತ್ತು ಬಕಾಸುರರು ಕೃಷ್ಣನಿಂದ ಕೊಲ್ಲಲ್ಪಟ್ಟರು ಎಂದು ತಿಳಿದ ಕಂಸನು, ನಂತರ ಕೃಷ್ಣನನ್ನು ಕೊಲ್ಲಲು ಅಘಾಸುರನನ್ನು ಕಳುಹಿಸಿದನು.
ಅಘಾಸುರನು ೮-ಮೈಲಿ ಉದ್ದದ ಸರ್ಪದ ರೂಪವನ್ನು ಪಡೆದುಕೊಂಡು, ಪರ್ವತದ ವಿರುದ್ಧ ತನ್ನ ತೆರೆದ ಬಾಯಿಯನ್ನು ಮರೆಮಾಚಿದನು. ಎಲ್ಲಾ ಗೋಪಾಲಕರು ರಾಕ್ಷಸನ ಬಾಯಿಯನ್ನು ಗುಹೆ ಎಂದು ತಪ್ಪಾಗಿ ಭಾವಿಸಿ ಅದರ ಒಳಗೆ ಪ್ರವೇಶಿಸಿದರು. ಸರ್ಪವು ತನ್ನ ಬಾಯಿಯನ್ನು ಮುಚ್ಚಿದಾಗ, ಎಲ್ಲಾ ಗೋಪಾಲಕರು ಉಸಿರುಗಟ್ಟಿ ಸಾಯುತ್ತಾರೆ.

ಆಗ ಕೃಷ್ಣನು ಸರ್ಪದ ಒಳಗೆ ಪ್ರವೇಶಿಸಿ ತನ್ನ ದೇಹದ ಗಾತ್ರವನ್ನು ಹೆಚ್ಚಿಸಿದನು. ಪ್ರತಿಕ್ರಿಯೆಯಾಗಿ, ರಾಕ್ಷಸನು ತನ್ನ ದೇಹದ ಗಾತ್ರವನ್ನು ವಿಸ್ತರಿಸಿದನು, ಆದರೆ ಕೃಷ್ಣನು ಅವನಿಗಿಂತ ಹೆಚ್ಚು ವೇಗವಾಗಿ ಹಿಗ್ಗುತ್ತಿದ್ದರಿಂದ ಅಘಾಸುರನು ಉಸಿರುಗಟ್ಟಲು ಪ್ರಾರಂಭಿಸಿದನು, ಇದರಿಂದಾಗಿ ಅವನ ಕಣ್ಣುಗಳು ಹೊರಬರುತ್ತವೆ. ಹೀಗೆ ಅಘಾಸುರನ ಅಂತ್ಯವಾಯಿತು.

ಉಲ್ಲೇಖಗಳು

ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಪುರಾಣಗಳು
ವಿಜಿ ಪ್ರಕಾಶ್

ಜನಪ್ರಿಯವಾಗಿ ವಿಜಿ ಪ್ರಕಾಶ್ ಎಂದು ಕರೆಯಲ್ಪಡುವ ವಿಜಯ ಲಕ್ಷ್ಮಿ ಪ್ರಕಾಶ್ ಅವರು ಭಾರತೀಯ ಭರತ ನಾಟ್ಯ ನೃತ್ಯಗಾರ್ತಿ, ಬೋಧಕಿ ಹಾಗೂ ನೃತ್ಯ ಸಂಯೋಜಕಿ.  ಇವರು ಶಕ್ತಿ ನೃತ್ಯ ಕಂಪನಿ ಮತ್ತು ಶಕ್ತಿ ಸ್ಕೂಲ್ ಆಫ್ ಭರತ ನಾಟ್ಯಂನ ಸ್ಥಾಪಕರು. ವಿಜಯಲಕ್ಷ್ಮಿ ಪ್ರಕಾಶ್ ಅವರು ೧೯೭೬ ರಿಂದ ಅಮೇರಿಕಾದಲ್ಲಿ ಕೆಲಸ ಮಾಡುತ್ತಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 
 ಶ್ರೀ. ರಾಜರಾಜೇಶ್ವರಿ ಭ್ರಾತನಾಟ್ಯ ಕಲಾ ಮಂದಿರ
 ಶಕ್ತಿ ನೃತ್ಯ ಕಂಪನಿ - ಅಧಿಕೃತ ವೆಬ್‌ಸೈಟ್ 
 ಮೈಥಿಲಿ ಪ್ರಕಾಶ್ ಅವರ ವೆಬ್‌ಸೈಟ್
 ಏಷ್ಯಾ ಸೊಸೈಟಿ, ಟೆಕ್ಸಾಸ್, 'ಮೈಥಿಲಿ ಪ್ರಕಾಶ್', ASTC ಪ್ರೆಸೆಂಟ್ಸ್
 ಯುನೈಟೆಡ್ ಸ್ಟೇಟ್ಸ್, ಜಕಾರ್ತಾ ಮತ್ತು ಇಂಡೋನೇಷಿಯಾದ ರಾಯಭಾರ ಕಚೇರಿ, PAU HANA ಕಲಾ ಪ್ರದರ್ಶನದ ಅಂತರರಾಷ್ಟ್ರೀಯ ಕಾರ್ಯಾಗಾರ ಜಕಾರ್ತಾ | 12 ಫೆಬ್ರವರಿ 2009
 ಹಫಿಂಗ್ಟನ್ ಪೋಸ್ಟ್, ನನ್ನ ಗುರು ವಿಜಿ ಪ್ರಕಾಶ್ : 27/03/2012

ಜೀವಂತ ವ್ಯಕ್ತಿಗಳು
ಸುಬ್ಬುಲಕ್ಶ್ಮೀ ಜಗದೀಶನ್

ಸುಬ್ಬುಲಕ್ಷ್ಮೀ ಜಗದೀಶನ್ (ಜನನ ೨೪ ಜೂನ್ ೧೯೪೭) ಒಬ್ಬ ಭಾರತೀಯ ರಾಜಕಾರಣಿ. ಅವರು ದ್ರಾವಿಡ ಮುನ್ನೇತ್ರ ಕಳಗಂನ ಉಪ ಪ್ರಧಾನ ಕಾರ್ಯದರ್ಶಿ ಮತ್ತು ಸಾಮಾಜಿಕ ನ್ಯಾಯ ಮತ್ತು ಸಬಲೀಕರಣ ಸಚಿವಾಲಯದ ಕೇಂದ್ರ ರಾಜ್ಯ ಸಚಿವರಾಗಿದ್ದರು.

ಅವರು ಜವಳಿ, ಖಾದಿ, ಕೈಮಗ್ಗ, ಸಣ್ಣ ಪ್ರಮಾಣದ ಕೈಗಾರಿಕೆಗಳು, ತಮಿಳುನಾಡಿನ ನಿಷೇಧ ಮತ್ತು ಅಬಕಾರಿ ಸಚಿವಾಲಯದಲ್ಲಿ ೧೯೭೭ ರಿಂದ ೧೯೮೦ ರ ವರೆಗೆ ಸಚಿವರಾಗಿದ್ದರು.

ಅವರು ಭಾರತ ಸರ್ಕಾರದ ಸಾಮಾಜಿಕ ನ್ಯಾಯ ಮತ್ತು ಸಬಲೀಕರಣ ಸಚಿವಾಲಯದಲ್ಲಿ ರಾಜ್ಯ ಸಚಿವರಾಗಿದ್ದರು.

ಅವರು ಉಪ ಪ್ರಧಾನ ಕಾರ್ಯದರ್ಶಿಯಾಗಿ, ದ್ರಾವಮುನ್ನೇತ್ರ ಕಳಗಂನ ಉನ್ನತ ಮಟ್ಟದ ಸಮಿತಿಯಲ್ಲಿ ಸೇವೆ ಸಲ್ಲಿಸಿದರು.

ನಿವೃತ್ತಿ
ಸುಬ್ಬುಲಕ್ಷ್ಮಿ ಜಗದೀಸನ್ ಅವರು "ರಾಜಕೀಯದಿಂದ ನಿವೃತ್ತರಾಗಲು" ಬಯಸಿ, ದ್ರಾವಿಡ ಮುನ್ನೇತ್ರ ಕಳಗಂ ಮತ್ತು ಎಲ್ಲಾ ಹುದ್ದೆಗಳಿಗೆ ರಾಜೀನಾಮೆ ನೀಡಲು ಎಂ‌ಕೆ ಸ್ಟಾಲಿನ್ ಅವರಿಗೆ ೩೯ ಆಗಸ್ಟ್ ೨೦೨೨ ಪತ್ರದಲ್ಲಿ ಬರೆದರು. ನಂತರ ಪಕ್ಷಕ್ಕೆ ರಾಜೀನಾಮೆ ನೀಡಿದರು. .

ಉಲ್ಲೇಖಗಳು

ಸಹ ನೋಡಿ
 ಭಾರತದ ಸಂಸತ್ತಿನ ವೆಬ್‌ಸೈಟ್‌ನಲ್ಲಿ ಅಧಿಕೃತ ಜೀವನಚರಿತ್ರೆಯ ರೇಖಾಚಿತ್ರ

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ